
POVEŞTI PERSANE 


Corbul cel îndărătnic 


A FOST ODATĂ ca niciodată. Cândva, 
trăia un abiar! care avea multă bogăţie şi 
bani. Şi mai avea şi un fecior pe care îl 
chema Mehrak. Cum era singurul, se 
înţelege că era şi nespus de îndrăgit. 
Când Mehrak ajunse flăcău şi îi crescu 
barbă şi mustăţi, tatăl său îi găsi o 
nevastă pricepută şi sprintenă. 

Abiarul trăia în îndestulare şi în 
fiecare seară, la,cină, în jurul său se 
adunau şi nevasta, şi feciorul, şi nora. Dar 
el nu era numai abiar, mai era şi mai-mare 
peste sat, din care pricină era ascultat de 
toţi oamenii. Zilele treceau, vremea zbura, 
lunile se duceau, iar anii rămâneau în urmă. 
Abiarul îmbătrâni şi slăbi. Odată, într-o 
seară, îşi chemă feciorul şi-i grăi: 


' Abiar- cel care se îngrijeşte de întreţinerea canalelor de 
irigație. 


- Ceea ce am avut de făcut pe această 
lume am terminat şi, nu peste multă 
vreme, am să închid ochii pentru 
totdeauna. Mehrak, fiul meu, ţie-ţi grăiesc! 
Nu lăsa ca după moartea mea lampa să se 
stingă şi casa să rămână fără lumină, iar 
banii nu-i cheltui fără rost. Ţine calea de 
mijloc, calea cea de aur şi cândva, de te 
va părăsi norocul, ia în mână sapa, 
apucă-te să ari şi să semeni, şi vei găsi 
îndestulare aşa cum numai pământul îţi 
dă. 

Trecură câteva zile şi abiarul muri. 
Mehrak îi luă locul, dar nu înţelese ce 
trebuia să facă; cheltui banii fără nici o 
noimă şi asta până află că în afară deo 
vacă şi de laptele pe care îl dădea, cu care 
de altfel era nevoit să-şi ducă zilele, nimic 
nu-i mai rămăsese. Cei ce mâncau găini şi 
miei trăiau acum numai cu pâine uscată... 

Odată, Mehrak ieşi la câmp şi văzu o 
arie de treierat. îşi aminti că tată-său îi 
poruncise: „Cândva, de te va părăsi 
norocul, ia în mână sapa". Şi se gândi: 
Trebuie cât se poate de repede să vând 
vaca, să fac rost de pământ, să strâng 
sămânță şi să mă apuc să-mi semăn 
ogorul cu grâu._ 

întocmai şi făcu. Cu banii primiţi pe 

vacă 


cumpără puţin pământ şi grâu de 
sămânță. Apucă în mână sapa şi se puse 
pe treabă... 

Dar iată că veni vremea culesului. 
într-o dimineaţă, Mehrak văzu cum un corb 
negru, care era aşezat pe ogorul lui, îi 
strica semănătura. Atunci luă de jos o 
piatră şi aruncă în corb. Pasărea se înălţă 
"în văzduh, apoi se aşeză pe un bolovan 
negru, la marginea aceluiaşi ogor. Stătu 
acolo ce stătu şi, când Mehrak începu să 
lucreze, iarăşi se întoarse la stricăciunile 
lui. O a doua piatră porni din mâna 
omului, ca să-l lovească, dar ca şi mai 
înainte, corbul se ridică în văzduh şi se 
aşeză pe bolovan. Şi cum până la asfintit 
şezu cu încăpățânare pe ogor, pasărea 
reuşi până la urmă să-l scoată pe Mehrak 
din minţi. în dimineaţa ce urmă, corbul 
făcu acelaşi lucru ca şi în ajun; până ce 
Mehrak îi zise: 

-Ascultă,  corbule! De ce eşti 
îndărătnic şi-mi strici semănătura? 

- Vreau să-mi bat joc de tine, 
răspunse corbul. 

Mehrak nu izbuti în nici un fel să se 
descotorosească de corb, aşa că seara el 
îi povesti nevestei tot ce i se întâmplase 
peste zi. Şi nevasta îi zise: 


- Mâine dimineaţă, înainte ca spre 
tine să zboare corbul, ia nişte smoală, 
topeşte-o şi toar-n-o pe bolovanul cel 
negru. Când corbul se aşază, se lipeşte, tu 
îl prinzi şi-i răsuceşti gâtul. 

- Nevastă, ce înţeleaptă eşti! se 
minună Mehrak. M-ai învăţat un lucru bun. 
întocmai am să fac! 

în ziua următoare, dis-de-dimineaţă, 
aduse smoală, o topi şi o turnă pe 
bolovanul cel negru. Se lumină bine, apoi 
răsări şi soarele. După un ceas se ivi 
corbul din ajun, care se repezi la 
semănătură. Mehrak îi dădu pace până ce 
soarele topi şi mai bine smoala. După 
aceea, luă o piatră şi o azvârli în corb. 
Speriată, pasărea se grăbi spre bolovan, 
iar când se aşeză, pe dată ghearele i se 
lipiră. lar Mehrak se apropie şi nu peste 
mult îi simţi gâtul în palmă. 

- De ce faci asta? întrebă corbul 
văzân-du-şi clipele vieţii numărate. 

- Vreau să-mi bat joc de tine! 
răspunse Mehrak. 

E Şi corbul zise mai departe: 

- Dă-mi drumul, mai mult n-am să 
mai fac 
nici un rău semănăturii tale. Dacă ai să mă 
omori, 
puii mei vor rămâne fără ocrotire, te vor 
blestema 

şi ţie însuţi îţi va fi rău. 

Vorbele  corbului îl înduioşară pe 
Mehrak şi el îi dădu drumul. 

- Hei, Mehrak! mai zise corbul după ce 
se aşeză alături. Tu ai avut milă de mine, aşa 
că am să te răsplătesc. îţi dau o pană. 
Păstreaz-o şi dacă vei avea vreo nenorocire, 
dă-i drumul s-o ducă vântul. încotro o va 
porni, să te dud în urma ei şi asta până ai 
să ajungi la mine. Când ai să mă vezi, n-am 
să te las neajutorat. 

- Prea bine, încuviinţă Mehrak. 

Aşa că luă pana, o duse acasă, i-o 
dădu nevestei şi zise: 

- la un cufăr de fier şi ascunde pana 
în 
fundul lui. Poate, ia zile negre, ne va fi de 
vreun 
folos. 

Nevasta luă pana şi o puse în cufăr. 
Trecură câţiva ani şi iată că veni seceta. 
Nu tu ploaie, pământul nu rodi nimic şi 
Mehrak ajunse la sapă de lemn. 
Aducându-şi aminte, nevasta îi zise: 

- Mehrak, ce-ar fi să iei pana şi să te 
duci - 
să cauţi corbul? 

- Bine zici, du-te şi adu pana, răspunse 

el. 

Femeia aduse” pana, Mehrak ieşi din 

casă 
şi îi dădu drumul. Pana zbură de parcă ar fi 
pur- 


tat-o vântul, iar Mehrak merse în urma ei 
până ajunse pe culmea unui munte, la un 
palat de fier. Se uită şi ce văzu? Acolo 
dormea o matahală de demon care, 
simţindu-l, se trezi şi urlă: 

- Hei, fiu de om cu dinţii albi şi ochii 
negri! Ce nevoi te-au adus pe-aici? 

- Merg în urma penei, răspunse 
Mehrak. 

- Bine, du-te mai departe! 

Pana zbură ce zbură şi intră într-o 
peşteră. Mehrak, tot după ea, ajunse şi el 
înăuntru şi acolo, fără să se aştepte, dădu 
cu ochii de corb. 

-A, Mehrak! Bine ai venit! [i-ai 
amintit de mine? întrebă corbul. 

Şi Mehrak îi povesti de secetă şi de 
grijile pe care le avea. Corbul îi dădu 
degrabă patru-cinci saci de grâu şi-i zise: 

- Uite de-ale gurii pentru voi toţi în 
acestan 
secetos. îi mai dărui o găină şi-i zise: 


Găina asta 
niciodată nu se dă jos din cuibar şi în 
fiecare zi 
vă dă câte un ou de aur. Găina ţi-o 
dăruiesc ca 
să ai şi bani. 


Mehrak se întoarse acasă vesel şi 
fericit şi-i povesti nevestei tot ce făcuse. 

- Toate sunt bune, zise nevasta, dar 
tu să 
nu spui nimănui că noi avem o astfel de 
găină. 

lar Mehrak n-o ascultă, se duse 
pretutindeni, şi arătă găina. Aşa află şi mai- 
marele satului, care trimise un om la 
Mehrak să-l întrebe: „Am auzit că ai o 
găină nemaipomenită. Dă-mi-o s-o văd, 
apoi ţi-o înapoiez". Neavând ce face, 
Mehrak trimise găina, iar mai-marele 
satului îi înapoie alta, care semăna cu cea 
care dădea în fiecare zi oul de aur. 
Pricepând că nu-i aceeaşi găină, Mehrak 
se duse la mai-marele satului, care îl 
ciomăgi şi-l goni. 

Trecu un an şi iarăşi ajunse la sapă de 

lemn. 

- Mehrak, du-te şi caută corbul, îl 
sfătui 
nevasta. 

Ca şi prima dată, Mehrak ajunse la 
corb şi-i povesti acestuia totul. Acum 
corbul îi dădu un cazan şi o strecurătoare, 
după care îi grăi: 

- Cum ţi se face foame, bate cu 
strecurătoarea în cazan, cere bucatele 
poftite şi 
cazanul ţi le va da. 

Mehrak se bucură, aduse cazanul 
acasă şi în fiecare seară luau din cazan 
tot ce pofteau. Odată, Mehrak îi zise 
nevestei: 

- Mai-marele satului m-a supărat 
nespus. 

Hai să ne răzbunăm. îl chemăm în ospeţie 
şi 

punem înaintea lui o sută de bucate 
felurite, ca el 

să vadă că noi nu suntem mai răi decât 
alţii, cu toate că ne-a luat găina. 

- De ce eşti neghiob?! se mânie 
nevasta. îţi 
va lua cazanul cum ţi-a luat şi găina. 

- Nu, n-am să i-l dau, făgădui 

Mehrak. 

Plecă şi îl pofti pe mai-marele satului 

cu toţi 
ai lui. La amiază, când se aşezară să 
prânzească, mai-marele satului văzu cum 
una după alta, în faţa lor, apăreau felurite 
bucate. De uimire, îşi muşcă un deget. îi 
zise slugii sale: 

- Du-te şi vezi ce anume fac ei 

dincolo. 

- Cazanul e acolo, şopti sluga când 
se 
întoarse. Bat cu o strecurătoare în el, 
poruncesc 
bucatele şi cazanul le dă una după alta. 

Mai-marele satului nu zise nimic, 
prânzi pe îndestulate şi, a doua zi, trimise 
un om la Mehrak. 

- Dă-mi, rogu-te frumos, cazanul 
vostru 
pentru două zile. 

Mehrak nu se învoi, dar îi luară 
cazanul cu sila. Peste două zile îi înapoiară 
alt cazan. Mehrak băgă de seamă că e 
vorba de alt cazan şi porni întins la mai- 
marele satului, care iarăşi îl bătu şi-l 
izgoni. 

Când intră în cel de-al treilea an, 
starea lui Mehrak era tot jalnică. Atunci, 
dădu drumul penei, 

ca şi prima şi a doua oară, şi porni să 
caute corbul. Când îl găsi, îi povesti totul. 
Ascultându-l, corbului i se făcu milă şi-i 
zise: 

- De data asta am să-ţi dau un aşa 
lucru, 
că ai să primeşti înapoi şi găina, şi 
cazanul. 

îi dărui un dovleac şi-i mai zise: 

- Dacă te va necăji careva, loveşte cu 
mâna 
în dovleac şi grăieşte: „O sută de ciomege 
în 
mâini, frica o alungă". Din dovleac se ivesc 


O sută 
de robi cu pielea neagră, fiecare cu 
puterea a e) 


sută de tineri, care îţi vor rupe duşmanul în 
bucăţi. 

lar când termină treaba, grăieşte-le: 
„Robi, 

ascundeţi-vă în dovleac şi luaţi şi 
ciomegele cu 
voi". Atunci se vor ascunde în dovleac. 

Mehrak luă darul, nu se duse acasă, ci 
porni drept la mai-marele satului. 

- Ce vânt te aduce? întrebă acesta. 

- Nici un vânt, răspunse Mehrak, dar 
am 
venit să-mi iau înapoi găina şi cazanul. 

- Loviţi-l, alungaţi-l! 

Numai ce auzi porunca mai-marelui 
satului şi Mehrak lovi dovleacul cu mâna şi 
grăi: „O sută de ciomege în mâini, frica o 
alungă". Din dovleac se iviră harapii şi se 
porniră să rupă oasele mai-marelui satului 
şi slugilor sale. Când văzu ca-l 

omoară, mai-marele satului strigă: 

- îţi dau şi găina, şi cazanul! 

- Hai, mai repede, îi dădu Mehrak 
ghes. Şi mai zise: Robi, ascundeţi-vă în 
dovleac şi luaţi şi ciomegele cu voi. 

Harapii îndepliniră întru totul porunca. 
Chiar atunci se adunară şi locuitorii satului 
care-l aleseră pe Mehrak mai-mare peste ei. 
lar nevastă-sa, care era acasă, ce văzu? 
Mehrak se întorcea cu găina, cazanul şi 
dovleacul şi, pe deasupra, mai avea 
bastonul şi turbanul mai-marelui satului. 
Ajuns acasă, îi povesti totul nevestei, de-a 
fir-a-păr. Ea se bucură, se ridică în picioare 
şi începu să joace. 

Cum dorinţele lor s-au îndeplinit, aşa 
să se îndeplinească dorinţele tuturor. 


Povestea fetei de croitor 
şi a feciorului de 
împărat 


TRĂIA ODATĂ un croitor, care avea trei 
fete. într-o zi, feciorul împăratului veni la 
el şi-i zise: 

- Coase-mi o mantie din flori. 

Croitorul se duse la fata cea mare şi- 
o întrebă: 

-A venit azi la mine feciorul 
împăratului 
şi-a cerut să-i cos o mantie din flori. Ce să 
fac? 

Dar fata nu înţelese nimic şi nu fu în 
stare să răspundă. 

Trecu noaptea, veni şi ziua a doua. 
Croitorul se duse la atelier şi căzu pe 
gânduri. Stătu şi chibzui până seara, dar 
zadarnic, nimic nu hotărî, în aceeaşi seară, 
se duse la cea de a doua fată, mijlocia, şi-i 
povesti şi ei de cerința făcută de feciorul 
împăratului. La fel şi ea, nu înţelese nimic 
şi nu găsi nici o scăpare. 

Mai trecu o noapte. Dimineaţa, 
croitorul iarăşi se duse la atelier, se gândi 
tot până la apusul soarelui şi nici de data 
asta nu ghici despre ce-i vorba. lar seara, 
plecă şi la cea de a treia fată, mezina, 
căreia îi povesti totul. 

Ea îi răspunse: 

- Apoi despre asta nici nu merită să 
te 
frămânţi. Cum se va ivi mâine feciorul 
împăratului 
la tine, spune-i: „Ca să-ţi cos mantia din 
flori, 
trebuie să am foarfeci, aţă şi degetartot 
din flori. 
Dacă-mi vei da toate astea, atunci am să-ţi 
fac". 

Feciorul împăratului veni în a patra zi. 
După răspunsul primit, înţelese că 
croitorul trebuie să aibă trei fete şi că în 
prima noapte se sfătuise cu cea mai mare, 
în a doua cu cea mijlocie, dar nimic nu 
reuşise să afle. lar în a treia noapte, el 
vorbise cu mezina şi tocmai ea născocise 
răspunsul. 

Şi feciorul împăratului se îndrăgosti 
de mezină fără s-o fi văzut şi trimise după 
ea peţitori. 

Ascultaţi mai departe. Feciorul 
împăratului era logodit cu o prinţesă 
bogată. Şi iată că zvonurile îi ajunseră la 
urechi, cum că feciorul împăratului trimite 
peţitori la fata croitorului. De aceea ea 
hotărî să zădărnicească acest lucru prin 
toate chipurile câte-ar exista şi căută să 
afle cine trebuie să ducă darurile de la 
paiat la logodnică. Astfel află că feciorul 
împăratului trimite fetei o tavă cu^ei de 
fel de bucate. Prinţesa se mânie peste 
poate din gelozie, se duse la un slujitor, îi 
dărui mulţi bani şi-i ceru: 

- Mănâncă tu însuţi de acoio un 
pumn de orez, o aripă de pui şi ia puţin 
şerbet! 

Sluga îi îndeplini rugămintea, după 
aceea duse tava fetei croitorului. Şi ea 
văzu: cineva umblase la farfurii. Hotări 
fata că feciorul împăratului îi trimisese 
resturile cinei, nu mancă 

nimic şi-i răspunse, în versuri: 


Pilaful pe jumătate ciugulit; 
Un pumn de-orez abia-am 
primit. Şi păsările fără de-o 
aripă, Orez puțin tu mi-ai 
trimis în pripă. 


Cât îşi bătu feciorul împăratului capul, 
îi fu peste puteri să înţeleagă ce înseamnă 
asta. 

în ziua următoare, el cumpără o 
pereche de papuci frumoşi şi porunci să-i 
ducă fetei. Prinţesa află şi acest lucru, se 
duse la slujitorul care trebuia să plece, îi 
dădu bani mulţi şi-l rugă: 

- Mai întâi încalţă tu papucii, mergi cu 
ei mult, să se strice. Şi numai după aceea 
du-i! 

Sluga aşa şi făcu. Duse fetei 
croitorului papucii rupţi, iar fata nici nu-i 
încălţă şi-i trimise înapoi. 


După ce află de logodnă, prinţesa începu să 
trimită oameni la feciorul împăratului şi 
aceştia îi spuneau câ fata, vai, nu-i bună 
de nimic. Aşa o ţinu până la nuntă, în cele 
din urmă, prinţesa se resemna. Feciorul 
împăratului şi fata croitorului ajunseră în 
camera însurăţeilor. Dar el nici n-o 17 


privi şi adormi. Dimineaţa, mireasa spuse 
despre asta soacrei. Şi ea ce ştia: în 
această zi, fiul ei se va duce în grădina cu 
flori galbene. Căci avea trei grădini: cu 
flori galbene, cu flori roşii şi cu flori albe. 
Feciorul împăratului se plimba în fiecare zi 
printr-una din ele, şi acum era rândul 
grădinii cu flori galbene. Soacra îi zise 
fetei: 

- Urcă-te pe un cal şi du-te la 
grădina cu 
flori galbene. Cum ajungi, bate în porți. îți 
va 
deschide prințul, tu cere-i un buchet de 
fiori 
galbene şi el îţi va da. Cum primeşti 
buchetul, 
întoarce-te şi nu mai scoate nici o vorbă. 

Fata întocmai şi făcu. încalecă un cal, 
plecă la grădina cu flori galbene şi bătu. 
Prinţul deschise porţile şi ea îi zise: 

- Vreau flori, vreau un buchet, 
repede, 
grăbeşte-te! 

Prinţul se duse, rupse un buchet de 
flori galbene, le dădu fetei şi dori să-i 
vorbească, dar ea încalecă în grabă şi 
plecă iute ca vântul. 

A doua zi, soacra îi zise: 

- Astăzi, fiul meu va fi în grădina cu 
flori 
albe. încalecă un cal alb, du-te la grădină, 
bate 
în porţi, prinţul îţi va deschide, iar tu 
cere-i un 
buchet de flori albe. El va rupe florile şi ţi le 
va da; 

fii cu băgare de seamă, nu vorbi nimic şi 
întoar-ce-te repede. 

Fata călări un cal alb, bătu în porţi, 
prinţul deschise şi-i ieşi în întâmpinare. ŞI 
de data asta fata îi ceru: 

- Vreau flori, vreau un buchet, 
repede, 
grăbeşte-te! 

Prinţul rupse flori albe, le legă în 
buchet şi buchetul îl dădu fetei. Voi să-i 
vorbească, dar ea sări pe cal şi se depărta 
ca gândul. 

în a treia zi, soacra îi zise fetei: 

- încalecă azi un cal murg, îndreaptă- 


te la 
grădina cu flori roşii şi bate în porţi. Cum 
iese fiul 
meu, ca şi mai înainte, cere-i un buchet 
de flori 
roşii. El îţi va da florile, iar tu zi-i: 
„Cordonul mi-e 
prea strâns şi nu-l pot desface, ia un cuțit 
şi 

taie-l!" Cum va aduce cuțitul, pune mâna 
sub el 


ca să-ţi taie un deget. Şi cum te tai, ţipă: 
„Vai, 
degetul meu! Vai, degetul meu!'"Apoi, ia 
buchetul, 
încalecă şi pleacă de-acolo. 
Fata făcu întocmai. înşeuă un cal murg, se 
duse la grădină, bătu şi prinţul îi deschise. 
Ea grăi: 

- Vreau flori, vreau un buchet, 
repede, 
grăbeşte-te! 

Prinţul rupse un buchet de flori, le 
dădu fetei şi aceasta zise: 

- Cordonul mi s-a strâns prea tare şi 
nu pot 
desface nodul, la un cuțit şi taie-l! 

Prinţul aduse un cuţit şi voi să taie 
nodul, dar fata puse mâna sub tăiş şi îşi 
răni degetul mare. Atunci ţipă: 

- Vai, degetul meu! Vai, degetul meu! 

Apoi se urcă pe cal şi-i dădu pinteni. 

Când prinţul se întoarse acasă, fata 

începu 
iar să strige: j 

- Vai, degetul meu! Vai, degetul meu! 

Prinţul rămase uimit; înţelese că 

strigătul e 
al acelei fete, care fusese în grădină. lar 
toate aceste nopţi, prinţul nu dormise din 
pricina dragostei pentru fata pe care o 
văzuse în grădină! El se apropie şi o privi 
cu luare-aminte şi ce văzu: da, era aceeaşi 
fată care venise în grădina cu flori 
galbene, şi în grădina cu flori albe, şi în 
grădina cu flori roşii. 

Plânse prinţul de bucurie şi-o întrebă: 

- Fată dragă, ce să se fi întâmplat? 

lar ea îi povesti despre toate, iar 
prinţul o îmbrăţişa. 

Şi iată că pentru şapte zile şi şapte 

nopţi 

înfrumuseţară oraşul şi nuntiră. Trăiră 
apoi fericiţi până la adânci bătrâneţe. 


Vulpea şi cocoşul 


DEMULT, într-un sat, se afla un 
Cocoş care se temea tare de vulpe. El 
căzuse de multe ori în laba vulpii, dar 
de fiecare dată izbutise, cum-necum, sS- 
o înşele şi să scape cu viaţă-. Şi iată că, 
odată, undeva departe de sat, când 
ciugulea nişte boabe, văzu pe 
neaşteptate că vulpea se furişa spre el. 
Până la sat era departe şi nu era chip să 
ajungă acolo. Cocoşul de-abia reuşi să 
zboare într-un ulm bătrân de-alături, 
când vulpea se apropie de ulm şi-i zise: 
- Hei, cocoşule! De ce-ai zburat în 
copac pe dată ce-ai dat cu ochii de 
mine? 

- Apoi, ai fi poftit să fug la tine să 
te îmbrăţişez? îi răspunse cocoşul. 

- Desigur! Oare tu n-ai aflat? 
Padişahul a trimis pe toate ulițele şi 
prin toate bazarurile 


crainici şi le-a poruncit să strige: „în 
întreaga mea împărăție, nici un suflet viu, 
nici o jivină nu va avea dreptul să-l 
necăjească pe cel slab. Fie ca de-aici 
înainte lupii şi oile să bea apă din acelaşi 
izvor, iar ulii şi porumbeii să trăiască într-un 
singur cuib!" lar acum, tu trebuie să cobori 
şi să plecăm împreună să ne plimbăm. 

- Bine e să te plimbi cu mai mulţi, nu 


doar 

noi, răspunse cocoşul. Aşteaptă puţin, să 
vină în 
fugă, ca furtuna, acele jivine ce trăiesc 
pe-aici. 


Atunci o să ne plimbăm cu toţii. 
Dar vulpea întrebă îndată: 
- Dar ce jivine? Care jivine? 
- Seamănă cu lupii, numai că au 
urechile şi cozile mai lungi. 
- S-ar putea să fie dulăi ciobăneşti? 
- Cu siguranţă! 

Auzind că e vorba de dulăi, vulpea îşi 
puse coada pe spinare şi pe-aici ţi-e 
drumul. lar cocoşul îi strigă în urmă: 

- De ce o iei la sănătoasa? 

- Fiindcă nu-mi place să am treabă cu 
dulăii. 

- Apoi n-ai spus chiar tu că padişahul 
a poruncit tuturor jivinelor să nu-i 
necăjească pe cei slabi? 

- Da, însă dulăii erau în câmp şi n-au 
auzit porunca padişahului. 


O sută de dinari 


ÎN VREMURILE DE DEMULT trăia într- 
un oraş îndepărtat un curelar, pe nume 
Sărai. El avea un singur fiu, pe care-l 
chema Mamed. 

într-o bună zi, curelarul spuse: 

- Eu am îmbătrânit deja, fiule, şi nu 
mai am 
putere să lucrez ca înainte. în toată viaţa 
mea 
am reuşit să agonisesc vreo trei sute de 
dinari, 
însă, cum nu mi-a rămas mult de trăit, 


trebuie să 
mă îngrijesc de soarta ta. la spune-mi, ce 
ai vrea 


să devii: negustor, muzicant sau hoge!? 
Mamed îi răspunse: 
- Nu vreau să fiu hoge, că-i prea greu 
să 
învăţ; nici muzicant nu vreau să mă fac, 
fiindcă 
mi-e lene să tot ciupesc strunele şi să 
zbier cât 
mă ţine gura. Aş încerca să devin negustor, 
pentru 


' Hoge - preot; învăţător. 

că negustorii stau la ei în prăvălie şi nu fac 
nimic. Toţi beau ceai pe săturate şi adună 
grămezi de bani. 

- Fie, se învoi curelarul. Uite, ţine o 
sută de dinari şi du-te în cetatea vecină. 
Dacă o să cumperi piper, îl vei aduce aici şi 
astfel îl poţi vinde cu câştig. 

Mamed luă banii de la părintele său, îi 
puse în traistă şi porni la drum. Merse el 
cât merse, şi în cele din urmă ajunse în 
oraşul de scaun al împărăției. 

Aici, în piaţă, văzu o băcănie unde se 
vindea piper negru. Mamed ceru băcanului 
să-i dea piper de o sută de dinari, iar în timp 
ce acesta îi cântărea marfa, tânărul se uita 
în toate părţile şi văzu mulţime de 
oameni mergând într-o singură direcţie. 

De îndată uită de piper şi se luă 
după ei, curios să afle ce se întâmplă. 

Oamenii au intrat într-o grădină, iar 
acolo s-au oprit lângă doi bărbaţi, 
îmbrăcaţi în costume frumoase, care 
cântau la dutară!. Erau nişte muzicanți 
vestiți şi lumea îi asculta încântată, 
aproape cu evlavie. 


1 Dutară - instrument muzical cu coarde. 

„lată ce mi-aş dori să devin", gândi 
Mamed şi păşind spre vestiţii cântăreţi îi 
întrebă: 

- Oameni buni, cărora vă place 


veselia, cât 
aţi lua voi ca să mă învăţaţi să cânt la 
dutară în 
şapte zile? 

- Dacă vrei să înveţi numai în şapte 
zile, 
răspunse unul dintre ei, atunci nu ne 
apucăm de 


treabă pentru mai puţin de o sută de 
dinari. 

Mamed se învoi să plătească o sută 
de dinari. 

Muzicanţii îl duseră la ei acasă şi în 
şapte zile îi învăţară să cânte la dutară. 
Mamed le dădu dinarii şi porni înapoi pe 
drumul pe care venise la oraş. 

Merse el ce merse cale lungă şi în 
sfârşit ajunse la casa părintească. 

Văzându-şi băiatul, curelarui se 

bucură: 

- Ei, fiule, ai adus piper? 

Mamed nici nu a încercat măcar să 
ascundă că dăduse cei o sută de dinari 
unor muzicanți, ca să înveţe să cânte la 
dutară. 


Atunci, tatăl îi dădu încă o sută de 
dinari şi 
îi porunci să aducă neapărat piper. 
Mamed s-a dus din nou în oraşul de scaun 
al ţării, unde muzicanţii îl învăţaseră să 
cânte la dutară. 25 


Văzându-l, vânzătorul de piper îi 
strigă înciudat: 

- Hei,  negustorule, pe unde ai 
umblat şi te-ai rătăcit, pe când eu îţi 
cântărisem deja marfa? 

- Dar tu de ce ţipi şi-mi porunceşti? 
răspunse supărat Mamed. Eu târguiese într- 
o sută de locuri şi nimenea nu mă zoreşte. 
Nu mai pierde vremea cu vorbe de clacă, 
mai bine cântăreşte-mi repede piper de o 
sută de dinari. 

Şi băcanul se apucă să cântărească 
îndată piperul. Mamed însă nu se ocupa 
câtuşi de puţin de marfă, şi tot timpul 
privea cu nesaţ în jurul lui. 

Deodată văzu cum treceau în fugă pe 
lângă el nişte tineri cu cărţi şi cu caiete în 
mâini. Tare ar fi vrut Mamed să afle încotro 
se grăbesc aşa şi, uitând de piper, a 
alergat în urma lor. 

Tinerii au ajuns în faţa unor porţi mari 
şi au intrat în curte. Aici îi aştepta un 
dascăl cu barba albă. Ei s-au aşezat în 
grabă şi bătrânul începu să le explice 
ceva. 

Mamed s-a îndreptat către dascăl şi 
l-a întrebat ce face cu tinerii, cu ce se 
îndeletnicesc ore în şir. 

-îi învăţ carte, pentru ca în viitor să se 
poată ocupa cu treburile statului. 

- Şi cât vrei ca să-mi arăţi şi mie toată 
învăţătura în şapte zile? 

- Dacă vrei să înveţi toate astea 
numai în şapte zile, i-a răspuns dascălul, 
atunci nu mă încumet să fac învoiala pe 
mai puţin de o sută de dinari. 

- Bine, a primit Mamed. Poftim cei o 
sută de dinari. 

Peste şapte zile, Mamed deja învățase 
carte şi s-a îndreptat spre casă. 

Merse el ce merse şi într-un târziu 
sosi în oraşul natal. Mamed îi povesti 
tatălui său pe ce cheltuise banii. Bătrânul 
nu l-a ocărât, însă îi dădu ultimii o sută de 
dinari şi îl trimise a treia oară după piper. 

Băiatul s-a dus din nou în oraşul în 
care lăsase cei două sute de dinari şi s-a 
îndreptat spre aceeaşi băcănie, dar era 
închisă. Mamed s-a uitat de jur-împrejur... 

Deodată a auzit voci din prăvălia 


vecină: 

- la calul! Mişcă nebunul! Mergi cu 
pionul! 

S-a uitat şi a văzut câţiva oameni care 
jucau 


şah; printre ei era un jucător deosebit de 
bun. 

Mamed l-a urmărit cu atenţie un timp 
şi apoi îl întrebă: 

- Cât îmi iei ca să mă înveţi şi pe mine 
acest joc în şapte zile? 

- Dacă e vorba numai de şapte zile, 
nu mă învoiesc decât pentru cel puţin o 
sută de dinari. 

- la banii şi să nu mai lungim vorba 
de prisos. 

Peste şapte zile, Mamed ştia să joace 
bine şah; i-a scris tatălui său cum a 
cheltuit ultimii o sută de dinari şi l-a 
chemat să vină în cetate, pentru ca să nu 
se ruşineze în faţa celor din oraşul natal, 
care îl cunoşteau de multă vreme. 

lar când bătrânul tată veni la fiul său 
risipitor, Mamed i-a spus: 

- Du-mă în târg şi  vinde-mă 


negustorilor ce 
caută conducători de caravane, iar din 
banii aceia 


o să trăieşti până ce voi fi din nou bogat. 

Tatăl a început să plângă la gândul 
că fiul lui va fi în robie, însă Mamed era 
hotărât să facă aşa, şi în cele din urmă 
tatăl se învoi: îşi luă fiul de mână şi îl 
duse la târg. 

Cam tot în vremea aceea negustorii 
din cetate tocmai strânseseră o caravană 
la care aveau nevoie de un îngrijitor de 
cămile. 

Unul din negustori, lomud-Bek, îl 
cumpără pe Mamed pe câţiva dinari şi 
astfel tânărul porni 

la drum lung şi greu cu caravana. 

Merse caravana ce merse şi în cele din 
urmă a ajuns la o fântână adâncă şi 
aproape secată. lomud-Bek dădu poruncă 
să-l lege cu o frânghie de mijloc pe sclavul 
Mamed şi să-i dea drumul în fântână, ca să 
ia apă măcar într-un burduf. 

Odată ajuns în fundul fântânii, 
Mamed a văzut în jur grămezi de argint, 
aur şi pietre preţioase. De îndată le strigă 
negustorilor, vestindu-le comoara găsită; 
iar negustorii i-au azvârlit în fântână nişte 
saci să-i umple cu averile de acolo. 

După ce toate bogăţiile au fost 
scoase la lumina zilei, caravana a pornit 
la drum, iar pe Mamed l-au lăsat în 
fântâna părăsită. 

Rămas singur acolo, tânărul se uită 
cu atenţie de jur-împrejur şi observă o uşă 
joasă. O deschise şi se pomeni într-o 
cameră unde dormea un devi, iar pe 
perete, deasupra lui, atârna o dutară. 

Mamed luă dutara din cui şi prinse a 
cânta cu măiestrie, aşa cum îl învăţaseră 
pentru o sută de dinari, cândva, 
muzicanţii cei vestiți. 

Devul s-a trezit de îndată şi, zărind în 

faţa 


1 Dev - fiinţă mitică, animal cu puteri miraculoase. 

lui un om, a început să strige înfricoşător: 
- Ei, tinere, cum de-ai nimerit aici? 
Cum 
de-ai îndrăznit să vii încoace? 
Mamed îi povesti ce s-a întâmplat şi 
cum s-au purtat negustorii cu el. 
- Eu te-aş fi mâncat, i-a spus devul, 


dar ai 
cântat cu multă măiestrie şi mai ales 
pentru că ai 
cântat melodia ce-i plăcea fiului meu, nu-ţi 
voi face 
nici un rău. 


Şi devul începu să plângă. 
- De ce plângi? întrebă Mamed. 
- Mi-am amintit de fiul meu. Era de-o 
seamă cu tine, când odată, jucându-mă cu 
el, am spart din neatenţie chiupul! în care 
păstram sufletul lui şi el a murit. Fiului 
meu îi plăcea grozav să cânte la dutara 
asta. Cum să te răsplătesc, băiete, pentru 
cântecul tău? Ai vrea să aduc înapoi 
caravana şi să mă răfuiesc cu negustorii? 
Mamed răspunse: 
- Nu, cinstite dev, de ce să întorci din 
cale 
caravana, mai bine du-mă pe mine la ei. 
Devul i-a îndeplinit rugămintea şi-l 
duse atât de repede la caravană, cât un 
om n-ar fi apucat să soarbă o înghiţitură 
de apă. 


1 Chiup - vas mare de lut. 

- Pace vouă, se adresă Mamed 
negustorilor uimiţi. Vă rog plecat să mă 
iertaţi că am adormit în fântână şi nu m- 
am ţinut de voi. 

- Ce să le fac? întrebă devul. Spune-mi 
dacă vrei şi o să-i tai pe toţi. 

- Nu,  preacinstite dev, răspunse 
Mamed, nu este nevoie să faci asta. Eu voi 
primi de la ei partea mea de comoară şi o 
să mă întorc cu banii la tatăl meu. Ţie, îţi 
mulţumesc, cinstite dev. 

Devul dispăru, iar negustorii s-au 
speriat rău de tot. 

Au prins a se sfătui în şoaptă cum să 
scape de robul cel cu putere asupra 
devului. 

lomud-Bek se gândi să-l trimită pe 
Mamed cu scrisoare către fiii săi, pentru 
ca ei să-l ucidă; aşa că îl chemă şi de 
îndată ce termină de scris, îi porunci 
tânărului: 

- la calul meu şi du-te înainte de 


spune 
acasă că ne-a mers bine tot timpul 
călătoriei şi 


că venim cu caravana întreagă. lar 
scrisoarea 
du-o fiului meu mai mare. 

Mamed luă scrisoarea, încalecă şi 
pomi în galop. 

A mers el cât a mers, până când 
ajunse la un râuleţ şi acolo a hotărât să 
se odihnească 

puţin. A aprins focul şi a pus să fiarbă apa 
pentru ceai. 

Cât a aşteptat să fiarbă apa, se tot 
uita la scrisoare şi tare ar fi vrut s-o 
citească. 

„Hai să vedem, gândi el, dacă n-oi fi 
uitat învăţătura care mi-a dat-o dascălul." 

Zis şi făcut. Mamed deschise 
scrisoarea şi citi. 

începea astfel: 

„Fiii mei, vă salut pe fiecare în 
parte..." şi se termina aşa: 

„Aducătorul acestei scrisori este robul 
meu. El urzeşte ceva rău împotriva 
noastră, aşa că omorâţi-l neîntârziat". 

Mamed a rupt scrisoarea şi a pus altă 
hârtie în loc, pe care scrise: 

„Aducătorul scrisorii a găsit în fundul 
unei fântâni mult aur şi pietre preţioase. 
Jumătate din comoară mi-a dăruit-o mie; 
aşa că primiţi-l ca pe un oaspete de 
seamă". 

în timpul ăsta, ceaiul clocotea; Mamed 
îl bău şi porni din nou la drum. 

Ajungând în oraşul unde locuia lomud- 
Bek, Mamed întrebă din om în om care e 
casa lui şi îi înmâna scrisoarea fiului mai 
vârstnic. 

Băieţii s-au bucurat când au aflat de 
îmbogățirea neaşteptată şi l-au primit cu 
multă cinste pe Mamed. Seara au făcut un 
chef la care au chemat şi alţi oaspeţi. 

Veselia a ţinut toată noaptea. Spre 
dimineaţă, Mamed îl întrebă pe fiul cel mai 
mare al lui lomud-Bek: 

- Cum dă voie împăratul să fie 
asemenea petreceri în timpul săptămânii? 
- Noi nu avem împărat. 

- Dar cine conduce ţara voastră? 

-împăratiţa. S-a anunţat, nu de mult, 

că se 
va căsători cu cel care va câştiga partida 
de şah jucată cu ea. 

- Şi cum se ajunge la palatul ei? 
întrebă Mamed. 

- Nu te duce acolo, prietene, spuse 
fiul cel mai mare al neguţătorului. Deja 
mulţi au încercat să o învingă la jocul de 
şah şi au plătit cu viaţa, fiindcă împăratiţa 
a poruncit să fie pedepsiți pentru 
îndrăzneala lor toţi cei care pierd. Cât 
despre jocul de şah, frumoasa asta joacă 
mai bine decât oricare din împărăție. 

Mamed nu le ascultă sfatul, bău ceaiul 
şi se îndreptă grăbit spre palat. 

La intrare îl opri straja: 

- Ce cauţi aici? 

-Am venit să mă însor cu împărătiţa 
voastră, răspunse Mamed. 

Vizirul îi anunţă de îndată împărătiţei 
vestea şi venind înapoi zise: 

- împărătiţa noastră întreabă dacă 
joci bine 
şah. 

- Spune-i că da. 

-Cine te-a învăţat? 

- Un jucător bun, căruia i-am plătit o 
sută de dinari pentru învăţătură. 

- Tu trebuie să joci de patru ori cu 
împărătiţa noastră; ai dreptul să pierzi 
numai o singură dată. Restul, de trei ori, 
trebuie neapărat să câştigi. 

- Ne-am înţeles, răspunse Mamed. 
Aşa să fie. 

- Ştii însă ce te aşteaptă dacă nu 
respecţi învoiala? 

- Ştiu, răspunse Mamed. 

- Dar nu-ţi va părea rău să te 
desparţi de viaţă? 

- Mi-ar părea rău, de bună seamă, 
pentru că, desigur, eu mă voi căsători cu 
împărătiţa voastră, iar după aceea n-o să 
mai vreau să mor, 

răspunse din nou Mamed. 

Atunci vizirul îl conduse în iatacul 
fecioarei-împărătiţe. 

Văzându-l, fata de împărat se 

întrista: 
: Tinere, o să-mi pară rău când călăul 
îţi va reteza capul. Mai bine renunță la 
planurile tale. 
- N-am venit aici să fac vorbe de 
clacă, rămase neînduplecat Mamed. 

împărătiţa porunci să fie adus jocul 
de şah şi începură să joace. Vizirul şi 
curtenii, care urmăreau fiecare mutare de 
pe tabla de şah, nu-şi găseau locul de 
neastâmpăr. 

Prima oară Mamed pierdu. 

Fetei i se făcu milă de tinereţea lui şi 

zise: 

r Mai bine renunţă la întrecere, 
fiindcă n-o să câştigi nici o singură dată. 

- Să nu pierdem timpul cu discuţii fără 
rost, 
se împotrivi Mamed. Prima oară eu m-am 
lăsat 
bătut din respect faţă de tine. Aşa e 


obiceiul în 
ţara mea; musafirul dacă joacă şah cu 
gazda 


trebuie să-i cedeze prima partidă. 
Continuară jocul şi Mamed câştigă de 
trei ori îa rând. 
Aflând vestea, toţi s-au bucurat foarte 
tare, pentru că multe mame plânseseră 
moartea fiilor 

lor îndrăzneţi, crezând că vor câştiga. 
- Tu nu m-ai învins pe deplin, spuse 
împărătiţa. Hai să jucăm pentru ultima 


oară. Dacă 
vei pierde, n-am să te pedepsesc, ci o să 
te las 


să pleci acasă. Dacă totuşi vei câştiga, o să 
facem 
nunta, aşa cum am făgăduit. 

Mamed câştigă şi de data aceasta. 

împărătiţei nu i-a mai rămas altceva 
de făcut decât să poruncească să se facă 
masa de nuntă şi să-i invite pe toţi mai- 
marii cetăţii la ospăț. 

A doua zi dimineaţă îl aşeză pe tânăr 
pe tronul de aur şi astfel Mamed a devenit 
padişah. 

De cum îşi începu domnia, înainte de 
toate, el trimise călăreți în calea 
neguţătorilor să-i aducă direct la palatul 
său. 

Când sosi caravana, în frunte cu 
lomud-Bek la palat, Mamed porunci să li se 
ia comoara găsită de el în fântână şi să fie 
împărţită sărmanilor din cetate. lar lui 
lomud-Bek i-a dat câțiva dinari, 
spunându-i: 

- Uite banii pe care i-ai plătit tatălui 
meu. 

De astăzi eu mi-am răscumpărat libertatea. 
Acum 

să ştii că eu sunt padişahul tău şi dacă te 
mai 

porţi aşa cum ai făcut până acum o să 
plăteşti 

scump totul. 

Cu aceste cuvinte el i-a dat drumul lui 
lomud-Bek şi i-a lăsat liberi pe neguţători. 

Pe urmă, Mamed trimise tatălui său o 
scrisoare şi dădu poruncă să fie adus 
bătrânul la el la palat. Tatăl a venit cât a 
putut de repede şi a trăit fericit restul 
zilelor lângă fiul său. 

Se spune că ei mai trăiesc şi acum, şi 
se bucură de viaţă tihnită. 


POVEŞTI ARABE 


Vulpoiul cel viclean şi 
corbul 


SE POVESTEŞTE că un vulpoi bătrân, 
al cărui cuget era încărcat de multe rele şi 
de multe prădăciuni, se aciuase în fundul 
unei trecători bogate în vânat, aducându- 
şi cu sine şi soaţa. Şi dădu el acolo, mai 
departe, iama în rândurile vânatului mic 
în aşa măsură, că pustii cu totul întregul 
munte şi, ca să nu moară de foame, într- 
un sfârşit îşi mancă mai întâi puii, care 
erau tocmai la (ane de grăsuni, iar într-o 
noapte îşi gâtui mişeleşte soaţa, halmd-o 
cât ai clipi. Odată împlinită şi trebuşoara 
asta, nu-i mai rămase nimb pentru măsele. 

Dar se făcuse el prea bătrân ca să mai 
poată schimba locul şi nici nu mai era atât 
de sprinten încât să vâneze iepurele ori să 
prindă potârnichea din zbor. în vreme ce 
era adâncit în acesce gânduri, văzu un 
corb aşezându-se, ostenit, pe 

vârful unui copac. Şi îndată cugetă în 
sinea lui: „Dacă l-aş putea îndupleca pe 
corbul ăsta să lege prieteşug cu mine, ce 
chilipir ar fi! Cu aripile lui, bune ar face 
toată treaba de care bătrânele-mi picioare 
oloage nu mai sunt în stare. Mi-ar aduce 
hrana şi, başca, mi-ar ţine şi de urât în 
singurătatea asta care-ncepe să mă 
apese". Şi, cum gândi, aşa făcu; înainta 
până la poalele copacului pe care stătea 
corbul, ca să fie auzit mai bine şi, după 
salamalecurile! cele mai adânc simţite, îi 
spuse: 

- O, vecine, ştii, de bună seamă, că 
orice musulman vrednic are două merite 
dinaintea vecinului său musulman: meritul 
de a fi musulman şi meritul de a fi vecin. 
lar eu îţi recunosc fără şovăială aceste 
două merite faţă de mine şi, peste asta, 
simt aici, în pieptu-mi întreg, că sunt 
cuprins de farmecul neînvins al 
drăgălăşeniei tale şi-mi aflu înclinări 
nesilite de prietenie frăţeasca pentru tine! 
Şi tu, corbule, ce simţi în privinţa mea? 

La aceste vorbe, corbul izbucni în râs, 
şi încă aşa de tare, că era cât pe ce să se 
rostogolească din copac. Apoi îi spuse 
vulpoiului: 

1 Salamalec - formulă de salut la popoarele de 
origine mahomedană. LA 

- într-adevăr, uimirea mi-i 


nemăsurată! De 
când, mă rog, vulpoiule, prietenia asta 
deşănţată? 

De când, mă rog, ţi-a pătruns cinstea în 
inimă, că 


până acum ţi-a stat mereu numai pe vârful 
limbii! 

De când, seminţii aşa de osebite ca ale 
noastre - 
tu din seminţia animalelor şi eu din cea a 
păsărilor 

- se pot înfrăţi în chip desăvârşit? Şi mai 
cu 

seamă, vulpoiule, mi-ai putea spune, 
pentru că 
grăieşti atât de frumos, de când cei din 
neamul 

tău nu mai sunt mâncătorii, iar cei din 
neamul 

meu mâncaţii?... Te miri? N-ai nici un 


temei, în 
tr-adevăr! Hai, vulpoiule, bătrâne 
pehlivan, la- 
să-le-n traistă toate cugetările tale 
frumoase ŞI 
scuteşte-mă de această prietenie care n-a 
ţinut 


la încercare! 
Atunci vulpoiul îi spuse: 
- Corbule plin de gânduri drepte, 


judecata 

ti-i fără greş, dar să ştii că nimic nu-i cu 
putinţă 

firii ce a întocmit inimile făpturilor şi care 
a iscat 
într-a mea această simţire faţă de tine. Ca 
să-ţi 

dovedesc că inşi din neamuri osebite se 
pot 

înţelege de minune şi să-ți aduc 
încredinţările pe 


care mi le ceri pe bună dreptate, nu găsesc 
ceva 

mai potrivit decât să-ți  istorisesc 
povestea 

puricelui şi a şoarecelui, aflată de mine de 
la alţii, 

dacă, bineînţeles, voieşti s-o 

asculţi! Şi corbul zise: 

- Deoarece vorbeşti de dovezi, sunt 
gata 
să ascult această poveste a puricelui şi a 
şoarecelui, pe care n-am auzit-o 
niciodată! 

Şi vulpoiul spuse: 

- O, drăgălaşule prieten, învățații 
pricepuţi 
în cărţile de demult şi de azi povestesc că 
un 
purice şi un şoarece îşi aleseseră sălaşul în 
casa 
unui neguţător bogat, fiecare în locul ce i 
se 
potrivea mai bine. într-o noapte, puricele, 
fiindu-i 
lehamite să tot sugă sângele acru al 


pisicii din 
casă, sări pe patul unde stătea întinsă 
soţia 

neguţătorului, se strecură printre straiele 
ei Şi de 
acolo alunecă sub cămaşă, taman în locul 
cel mai 


gingaş, pe pântec. Şi-ntr-adevăr, el găsi că 
locul 

acela era tare gingaş şi dulce şi alb, după 
pofta 

inimii: nici o zbârcitură, dimpotrivă, o, 
corbule, 

dimpotrivă! Pe scurt, puricele se stăvi cu 
temei 

acolo şi se aşternu pe supt sângele gustos 
al 

femeii, până la îmbuibare! Dar el puse în 
ospăţul 

său atât de puţină măsură, încât, de 
usturimea 

pişcăturii, tânăra femeie se trezi şi-şi repezi 
mâna 

la locul pişcat şi, de bună seamă, ar fi 
strivit 

puricele, dacă acesta n-ar fi şters-o cu 
dibăcie, 

de-a curmezişul nenumăratelor cute ale 
acestei îmbrăcăminţi femeieşti, şi de acolo 
n-ar fi sărit pe pământ şi nu s-ar fi ascuns 
în cea dintâi gaură ce-i ieşi în cale! Asta fu 
cu puricele! Dar cât despre tânăra femeie, 
ea scoase un urlet de durere, la auzul 
căruia toate roabele alergară şi, înțelegând 
pricina durerii stăpânei lor, se grăbiră să-şi 
suflece mânecile şi să se pună îndată pe 
treabă, spre a găsi puricele în veşminte; 
două se însărcinară cu straiele, una cu 
cămaşa şi alte două cu largul şalvar 
căruia se apucară să-i întindă cu grijă toate 
cutele, una după alta, în vreme ce tânăra 
femeie îşi cerceta, la lumina făcliilor, fata 
trupului, iar roaba de credinţă îi căuta cu 
de-amănuntu! spatele. îţi dai însă bine 
seama, corbule, că nu găsiră nimica- 
nimicuţa! Şi asta fu cu femeia! Şi corbul 
strigă: 

- Dar  unde-s, în toate astea, 
dovezile de. 
care-mi vorbeai? 

Şi vulpoiul spuse: 

- Ajungem taman acolo! 

e 

Şi urmă: 

într-adevăr, gaura în care fugise 
puricele, era chiar sălaşul şoarecelui. De 
aceea, văzân-du-l pe purice că intră la 
dânsul, aşa cu nepus în 

masă, şoarecele fu cât se poate de jignit şi-i 
strigă: „Ce cauţi la mine, purice? Doar nu 
eşti nici din neamul meu, nici de-o seamă 
cu mine; de la tine nu se poate nimeni 
aştepta decât la neplăceri; dalcauc! ce 
eşti!" Dar puricele răspunse: „O, şoarece 
primitor, să ştii că dacă am năvălit fără 
cuviinţă în locuinţa ta, am făcut-o nu cu 
voia mea, ci ca să scap de moartea cu care 
sunt ameninţat de stăpâna casei! Şi toate 
astea pentru oleacă de sânge pe care i l- 
arn stors! Drept îi că sângeie era din cel 
mai bun: molcuţ şi cald, de te răpea, nu 
alfa, şi minunat la mistuire! Am venit doar 
să-ţi cer sprijin, încrezător în bunătatea ta, 
şi să te rog să mă primeşti la tine, până ce 
va fi trecut primejdia. Departe de mine 
gândul să te necăjesc ori să te silesc a-ţi 
părăsi sălaşul; dimpotrivă, ţi-oi păstra o 
recunoştinţă aşa de mare, încât vei 
mulţumi sorții că a îngăduit întâlnirea 
noastră!" Atunci şoarecele, încredinţat de 
glasul cinstit al puriceiui, îi grăi: „Dacă-i 
într-adevăr aşa, purice, poţi împărţi cu 
mine, fără teamă, culcuşul şi trăi aici în 
linişte; şi ai să-mi fii alături în vremiie bune, 
ea ^.i în cele pocrivnice! Cât despre 
sângele băut, hai, nu te tulbura! 
Mistuieşte-1 cu desfătare, în 


'Dalcauc (dălcăuc) - om de nimic, haimana. 

pacea inimii, căci fiecare-şi găseşte hrana 
pe unde poate şi nu-i nimic nevrednic în 
asta. Firea ne-a dat viaţă nu ca să ne lăsăm 
muritori de foame ori sete! De altfel, iată, 
în legătură cu asta, cuvintele pe care le- 
am auzit rostite, într-o zi, pe uliţi, de un 
ascet: «N-am pe pământ nimic care să m- 
apese ori să mă-nlănţuie; n-am nici avuţii, 
nici soţie ursuză, nici casă! Inima mea, tu 
eşti uşoară! Un codru de pâine, o duşcă de 
apă şi un dram de sare ajung să mă 
hrănească, fiindcă-s singur! O haină roasă 
mi-i veşmântul şi încă-i prea mult! Pâinea 
o iau de unde o găsesc şi soarta aşa cum 
vine! Nu mi se poate răpi nimic! Şi ceea ce 
iau de la alţii, ca să trăiesc, îi prisosul lor! 
Inima mea, tu eşti uşoară!»" Când auzi 
această cuvântare a şoarecelui, puricele fu 
peste măsură de înduioşat şi-i grăi: „O, 
şoarece, frăţioare, cât de plăcut va curge 
viaţa noastră, trăind împreună de acum 
înainte! De-ar veni mai repede clipa când 
ţi-oi putea mulţumi pentru bunătate!" 
Pasămite, clipa nu întârzie să sosească. 
într-adevăr, chiar în seara aceea, 
şoarecele, care se dusese să dea târcoale 
prin odaia neguțătorului, auzi un clinchet 
şi-ntr-un sfârşit îl văzu pe neguţător cum 
numără, unul câte unul, dinarii mulţi dintr- 
un săculeţ; şi 

după ce-i cercetă pe toţi, îi ascunse sub 
pernă, se aşeză în pat şi adormi. Atunci 
şoarecele alergă să-l găsească pe purice şi, 
după ce-i istorisi cele văzute, îi grăi: „lată, în 
sfârşit, prilejul să-mi vii în ajutor şi anume, 
cărând cu mine dinarii de aur, din patul 
neguţătorului în ascunzişul meu!" La aste 
vorbe, puricele fu cât pe ce să leşine de 
tulburare, atât i se păru lucrul de 
nemăsurat, şi-i spuse, cu . tristeţe, 
şoarecelui: „Dar nu te gândeşti, şoarece? Nu 
vezi cât îs de mare? Cum să car în spate un 
dinar, când o mie de purici laolaltă nu l-ar 
putea nici măcar urni din loc? Totuşi îţi pot fi, 
cu adevărat, de mare folos de data asta, 
fiindcă eu, puricele, aşa cum mă vezi, iau 
asupra mea sarcina de a-l muta pe 
neguţător din odaia şi chiar din casa lui; şi 
atunci, tu vei fi stăpânul locului şi vei putea 
căra dinarii în ascunziş, în largul tău şi fără 
grabă!" Atunci şoarecele strigă: „Drept îi, 
purice viteaz, şi-ntr-adevăr nici nu m-am 
gândit la asta! Cât despre ascunzişul meu, îi 
destul de larg ca să poată cuprinde tot aurul 
acela; şi pe deasupra i-am făcut şaptezeci 
de uşi de ieşire pentru vremuri când ar voi 
careva să mă-nchidă ori să mă zidească 
înlăuntru! Grăbeşte-te dar să potriveşti 
lucrurile, aşa cum mi-ai făgăduit!" Atunci 

puricele, din câteva sărituri, fu pe patul pe 
care dormea neguţătorul şi se îndreptă 
taman spre dosul lui şi-l pişcă de acolo, 
cum niciodată purice nu mai pişcase. Din 
pricina acestei pişcături şi a zvâcnirilor de 
durere ce-i  urmară, neguţătorul se 
deşteptă, ducându-şi mâna cu repeziciune 
la preacinstitul loc, de unde însă puricele 
se grăbise s-o tulească, şi se puse pe 
aruncat mii de blesteme care răsunară în 
gol, prin casa adormită. Apoi, după ce se 
mai întoarse şi se foi, încercă să adoarmă 
iar. Dar îşi făcea socoteala... fără duşman. 
într-adevăr, văzând că neguţătorul se 
încăpăţânează să rămână în pat, puricele, 
furios peste măsură, înnoi  năvala, 
ducându-se, de data asta, să pişte din 
toate puterile lui, ace! loc atât de 
simţitor... Atunci neguţătorul sări ca ars, 
în urlete, aruncă cât colo de pe dânsul 
cergile şi straiele şi alergă afară, ia 
fântână, unde se udă c( i apă rece şi nu 
mai voi să se întoarcă în odaia lui, ci se 
întinse pe laviţa din curte, ca să petreacă 
acolo ce mai rămăsese din jioapte. Aşa că 
şoarecele putu, cu cea mai mare uşurinţă, 
să care în ascunzişul lui tot aurul 
neguţătorului; şi când sosi dimineaţa, în 
sac nu mai rămăsese nici măcar un dinar. 
Astfel ştiu puricele să răsplătească 

găzduirea şoarecelui Şi să-l 
despăgubească însutit! lar tu, corbule, 
urmă vulpoiul, nădăjduiesc că vei vedea 
curând măsura credinţei mele faţă de tine, 
în schimbul înţelegerii prieteneşti pe care- 
ţi cer s-o pecetluieşti între noi! 

Dar corbul îi spuse: 

- într-adevăr, jupâne vulpoi, povestea 
ta îi cam greu să mă încredinţeze. Şi apoi, 
pe lângă toate, fiecare-i slobod să facă ori 
să nu facă binele, mai ales când binele 
acela poate fi pricină de năpastă, la, aşa 
se întâmplă şi cu noi. De mult ţi s-a dus 
vestea pentru vicleniile tale şi încălcările 
săvârşite asupra cuvântului dat: cum m-aş 
putea încrede într-unui a cărui rea- 
credinţă îi răscunoscută şi care, chiar în 
vremea din urmă, a găsit mijlocul să-l 
vândă şi să-l ducă la pierzare pe văru-său, 
lupul? Căci, o, mişelule, am aflat de 
această fărădelege care a făcut vâlvă în 
rândurile întregii seminţii a animalelor! 
Dacă n-ai stat la gânduri să jertfeşti pe 
unul din seminţia ta, dacă nu chiar din 
neamul tău, după ce atâta vreme te-ai 
ţinut de coada lui şi l-ai linguşit şi l-ai lins 
în toate felurile, apoi mai este îndoială că 
n-ai să faci decât un joc ucigaş cu cel 
care-i dintr-o seminţie duşmană ţie şi atât 
de osebită de a ta? 

Vezi tu, toate astea îmi aduc aminte de o 
poveste ce se potriveşte de minune cu 
întâmplarea noastră de acum! Vulpoiul 
strigă: 

- Ce poveste? 

-Aceea a vulturului! spuse 

corbul. Dar vulpoiul grăi: 

- Nu cunosc deloc această ppveste a 
vulturului! la să văd oleacă ce-i cu ea! 

Şi corbul povesti: 

- Era odată un vultur atât de tiran, 


că 

întrecea toate hotarele cunoscute ale 
tiraniei; nici 
o pasăre, mare ori mică, nu rămăsese 
păgubaşă 


de jignirile lui; şi semănase el groaza 
printre 

vietăţile pământului până-ntr-atât, încât, 
la 

apropierea lui, fiarele de pradă cele mai 
sălbatice 

lăsau baltă tot ce aveau şi fugeau 
înspăimântate 

de clonţul lui înfiorător şi de penele lui 
zbârlite. 

Dar iată că veni şi vremea când anii 
adunaţi pe 
țeasta lui o pleşuviră cu totul, îi slăbiră 
ghearele, 

îi sfărâmară în bucăţi fălcii” 
amenințătoare şi îi 
lăsară un trup beteag şi arir, care nu trag! 
Atunci 

fu el atât de mişelnic, că vechii lui 
duşmani nici 
nu catadicseau măcar să-i plătească pe 
măsura 

tiraniilor lui şi se purtară cu dânsul plini de 
dispreţ. 

Şi, ca să se hrănească, era el nevoit a se 
mulţumi cu rămăşiţele pe care le lăsau, 
după ospeţele lor, păsările şi animalele! 
Acum ai aflat, deci, povestea vulturului. Şi 
tu, vulpoiule, dacă ţi-ai pierdut puterile, 
văd pe de altă parte că nu ţi-ai pierdut 
încă şiretenia! Căci tu, neputinciosul, vrei 
să te uneşti cu mine care îmi păstrez încă 
neatinse puterea aripii, ascuţimea vederii 
şi luciul ciocului. Crede-mă, nu încerca să 
faci ca vrabia. 

Şi vulpoiul, foarte mirat, îl întrebă: 

- Despre ce vrabie vorbeşti? 

Corbul spuse: 

-Ascultă! Am aflat de la alţii că o 
vrabie se găsea pe o pajişte de-a lungul 
căreia trecea o turmă mare de oi; şi se 
îndeletnicea ea să scormonească 
pământul cu ciocul, urmând oile, când, 
deodată, văzu un vultur năpustindu-se 
asupra unui  mieluşel, răpindu-l în 
ghearele sale şi făcându-se nevăzut cu el 
în depărtări. Cum văzu asta, vrabia se 
privi cu nemăsurată trufie, îşi întinse 
aripile plină de sine şi-şi spuse: „Dar şi eu 
ştiu să zbor şi pot să răpesc chiar o oaie 
mare!" Şi, grabnic, îşi alese oaia cea mai 
mare pe care o putu găsi, aceea care avea 
o lână nemaipomenit de stufoasă şi aşa de 
veche, că, sub pântece, nu 

mai era decât o îngrămădire putredă! Şi 
vrabia se năpusti peste spinarea oii şi, 
nici mai mult, nici mai puţin, voi s-o ridice. 
Dar, de la cea dintâi mişcare, ghearele ei 
se prinseră în lână şi ea însăşi rămase 
zălog oii. Atunci păstorul alergă, o luă, îi 
smulse penele de pe aripi şi, după ce-i legă 
picioarele cu o sfoară, o dădu copiilor săi 
să se joace cu ea şi le spuse: „Uitaţi-vă 
bine la pasărea asta! Spre nenorocirea ei, 
a voit să se asemene cu unul mult mai 
puternic decât ea. De aceea a fost 
pedepsită cu robia!" Şi tu, vulpoiule 
beteag, vrei acum să te asemeni cu mine, 
întrucât ai îndrăzneala să pofteşti unirea 
noastră. Hai, bătrâne viclean, crede-mă, 
întoar-ce-te iute de unde ai venit! 

Atunci vulpoiul pricepu că era de 
prisos a mai încerca să tragă pe sfoară un 
ins atât de cunoscător cum era corbul. Şi 
în turbarea sa, începu să scrâşnească aşa 
de tare din fălci, că-şi sfărâmă un dinte 
mare. Şi corbul, pişicher, îi spuse: 

- Sunt într-adevăr mâhnit că ţi-ai 
sfărâmat un dinte din pricină că nu ţi-am 
făcut pe voie! 

Dar vulpoiul îl privi cu o cinstire fără 
margini şi-i grăi: 

- Mi-am spart dintele nu din pricină 
că n-ai voit să ne împrietenim, ci de 
ruşine că am găsit unul mai şiret decât 
mine! 

ŞI, odată rostite aceste vorbe, 
vulpoiul se grăbi s-o şteargă, ca să se 
ascundă! 


Şoarecele şi nevăstuica 


ERA ODATĂ o femeie ce se 
îndeletnicea cu scoaterea seminţelor de 
susan. într-o zi, cineva i-a adus o măsură 
de susan din cel mai bun, zicându-i: 

- Doftorul a poruncit unui bolnav să 
se hrănească numai cu susan! Ţi l-am 
adus pe acesta, să-l cureţi cu grijă şi să-l 
cojeşti! 

Femeia îl luă şi se puse îndată pe 
treabă, aşa că, la capătul zilei, susanul fu 
gata curăţat. Şi ce plăcut era să priveşti 
susanul acela alb, lucios, care te îmbia! 
lată de ce, unei nevăstuici ce dădea 
târcoale pe acolo nu-i trebui mult ca să fie 
ispitită  straşnic, iar când se lăsă 
noaptea.ea 

purcese la mutarea lui de pe tipsia pe 
care era, în ascunzişul ei. Şi lucră ea aşa 
de bine, că dimineaţă nu rămăsese pe 
tipsie decât câteva seminţe de susan. 

După asta, stând la pândă în gaura 
ei, nevăstuica putu să judece mirarea şi 
mânia femeii, când dădu cu ochii de 
înfăţişarea acelei tipsii. Şi o auzi strigând: 

-Ah! De l-aş afla pe hoţ! Numai 
afurisiţii de şoareci, care-mi spurcă,sălaşul 
de când mi-a murit pisica, au putut săvârşi 
blestemăţia asta! De unul să dau cu ochii 
şi-l voi face să ispăşească răutăţile tuturor 
semenilor lui! 

Când nevăstuica auzi aceste vorbe, 
îşi spuse: „Ca să mă pun cu totul la 
adăpost de supărarea acestei femei, 
trebuie negreşit să-i îndreptăţesc 
bănuielile în privinţa şoarecelui! De nu, se 
poate prea bine întâmpla să se ia de mine 
şi să-mi rupă picioarele!" Şi îndată plecă să- 
| caute pe şoarece şi-i spuse: 

- Frate, vecinul îi îndatorat vecinului! 
Nimic nu-i mai urât decât un vecin care 
se gândeşte numai la sine şi n-arată nici o 
curtenie celor ce locuiesc alături de dânsul, 
iar, la prilejuri de bucurii, nu le trimite nimic 
din bucatele gătite de femeile 

casei, nici din dulceţile şi bunătăţile 
pregătite la marile sărbători! 

Şi şoarecele răspunse: 

- Cât îi de drept ce spui, prietenă! De 
aceea nu mă pot decât lăuda că-mi eşti 
vecină, deşi te afli aici doar de câteva zile, 
şi că nutreşti în privinţa mea gânduri pline 
de bunăvoință! De-ar fi toţi vecinii cinstiţi 
şi grijulii cum eşti tu! 

- Cumătră ceea care-i colo, în casă, a 
primit o măsură de susan proaspăt şi cât 
se poate de ispititor, spuse nevăstuica. lar 
ea l-a mâncat cu copiii, pe săturate, 
nelăsând decât un pumn-doi. Am venit, de 
aceea, să-ţi dau de veste, căci aş fi de o 
mie de ori mai bucuroasă să tragi foloase 
tu de pe urma susanului, decât hămesiţii ei 
de copii! 

La aste vorbe, şoarecele fu cuprins 
de o veselie aşa de mare, că-ncepu a se 
foi fără astâmpăr şi a-şi flutura coada. Fără 
a mai cugeta, fără a deosebi înfăţişarea 
prefăcută a nevăstuicii, fără să bage de 
seamă că femeia îl pândea în tăcere, şi 
chiar fără să se mai întrebe care putea fi 
dedesubtul acestei mărinimii a 
nevăstuicii, alergă cu toată iuţeala şi se 
năpusti în mijlocul tipsiei unde scânteia, 
strălucitor, susanul! Şi-şi umplu cu lăcomie 
gura. Dar în clipa aceea, femeia 

ieşi de după uşă şi, cu o lovitură de jordie, 
crăpă capul şoarecelui! 

Şi aşa, datorită încrederii sale 
nechibzuite, bietul şoarece plăti cu viaţa 
relele săvârşite de altul! 


Broasca ţestoasă şi 
pescăruşul 


ÎNTR-O CARTE de demult se 
povesteşte că un pescăruş stătea, odată, 
pe malul unui râu mare şi veghea cu gâtul 
întins la curgerea apei. Căci acesta-i era 
meşteşugul care-i îngăduia să-şi ţină zilele 
şi să-şi hrănească puii; şi el îl făcea cu 
hărnicie. 

Pe când urmărea cu băgare de seamă 
cea mai mică clipocire şi cea mai uşoară 
unduire a râului, văzu trecând prin faţa lui 
şi oprindu-se lângă stânca pe care-şi făcea 
el veghea, un stârv al unui om. Atunci, îl 
cercetă îndelung şi văzu că era plin de 
răni adânci şi de urmele unor lovituri de 
sabie şi de lance; şi se gândi în sinea lui: 
„O fi 

vreun tâlhar de drumul mare care şi-a 
ispăşit fărădelegile!" Apoi îşi întinse 
aripile spunând: „Slăvită fie legea firii! 
Datorită ei, răii slujesc după moarte bunei 
stări a celor vrednici!" Şi se pregăti să se 
arunce asupra stârvului şi să rupă bucăţi 
dintr-însul ca să le ducă puilor şi să le 
mănânce împreună cu ei. Dar, curând, 
văzu că deasupra sa un nor negru de mari 
păsări de pradă întunecă cerul. Erau 
vulturi şi ulii, care începură să se 
rotească în rotocoale largi, apropiindu-se 
tot mai mult de locul acela. 

La vederea lor, pescăruşul fu 
cuprins de teamă că  răpitoarele 
văzduhului îl vor sfâşia şi pe dânsul, şi 
se grăbi s-o ia la sănătoasa spre 
depărtări, bătând tare din aripi. Şi la 
capătul câtorva ceasuri de zbor, se opri 
pe creanga unui copac ce crescuse în 
mijlocul râului, chiar spre gura lui, şi 
aşteptă, în nădejdea că apa va duce într- 
acolo stârvul plutitor. Şi foarte necăjit, 
prinse a se gândi la potrivniciile sorții şi la 
nestatornicia ei: şi-şi spunea trist: „lată 
că-s nevoit să-mi las ţărmul unde am 
văzut lumina zilei şi unde se află soaţa şi 
puişorii mei. Of, câtă deşertăciune-i pe 
lumea asta! Şi cu cât mai găunos, cel ce 
se lasă înşelat de înfăţişarea ei şi, 
încrezător în norocul 

său, trăieşte de azi pe mâine, fără a purta 
grija zilelor negre! De-aş fi fost mai chibzuit, 
aş fi adunat merinde pentru o vreme de 
foamete, ca asta; şi de-ar fi venit acele 
păsări de pradă să-mi ia cu anasâna cele 
adunate, prea puţin m-ar fi stingherit! Dar 
înțeleptul ne sfătuieşte să fim răbdători în 
vremi de încercări. Aşadar, să răbdăm!" 

Pe când cugeta el în chipul acesta, 
văzu că de copacul pe care era cocoţat se 
apropie, ieşind din apă şi înotând agale, o 
broască ţestoasă. Şi această broască 
țestoasă îşi înălţă capul şi, zărind 
pescăruşul, îndată îi ură pace, zicându-i: 

- Cum se face, pescăruşule, că ai 


părăsit 
ţărmul pe care te întâlneam de obicei? 

El răspunse: 

- Dacă sub cortul ce te adăposteşte 
şi-n 
locul pe care-l stăpâneşti vine să locuiască 
O faţă 
neplăcută, numai un lucru îţi rămâne: lasă- 
i cortul 
şi locul şi grăbeşte-te să-ţi iei tălpăşița! 
lar eu, 
prea bună broască ţestoasă, am văzut 
ţărmul meu 
gata să fie cotropit de păsările de pradă şi, 
ca să 
nu fiu atins de înfăţişarea lor neplăcută, 
am Zis 


că-i mai bine să las tot şi să plec, până ce 
soarta 
va binevoi să se milostivească de mine! 

După ce broasca ţestoasă ascultă 
aceste vorbe, îi spuse pescăruşului: 

- întrucât lucrurile stau aşa, iată-mă 
gata 
să te slujesc cu toată credinţa şi să te 
îmbărbătez 
în necazul tău, căzi ştiu cât îi de nefericit 
străinul 
departe de ai săi şi cât îi este de dulce să 


afle, la 
necunoscuţi, căldura simţirii şi îngrijire 
priete 


nească. Eu, care nu te cunosc decât din 
vedere, 
îţi voi sta alături cu inimă bună! 

Atunci pescăruşul îi spuse: 

- Broască ţestoasă inimoasă, o, tu ce 


eşti 

pe dinafară pietroasă, dar pe dinăuntru 
atât de 
gingaşă, simt că-mi dau lacrimile de 
înduioşare, 


dinaintea dărniciei tale nesilite. Cum îţi 
mulţumesc! Şi câtă dreptate ai când 
grăieşti cum 
grăieşti despre prietenia cu care trebuie 
întâmpinați cei ce sunt în nenorocire, în 
măsura 

în care nu-s nişte găunoşi! Căci, cu 
adevărat, 

ce-arfi viaţa fără prieteni şi fără taifasul cu 


prietenii 

şi fără veselia şi cântul cu prietenii? 
înţelept cel 
ce ştie să-şi găsească prieteni pe măsura 
firii sale, 
căci nu poţi spune că ţi-s prietene fiinţele 
pe care 
eşti nevoit să le cercetezi din pricină că au 
aceeaşi 


îndeletnicire cu tine; cum eu, de pildă, mă 
întâlneam cu pescăruşii din neamul meu, 
care 

mă urau şi mă pizmuiau pentru norocul 
meu la pescuit! Ce mulţumiţi trebuie să fie 
acuma, că am plecat departe de ei, care 
nu ştiu să vorbească decât de pescuitul 
lor şi de nevoile lor mărunte; dar nu se 
gândesc niciodată să-şi înalțe sufletul! 
Ciocul lor este întors mereu spre pământ. 
Şi au aripi ca să nu se slujească de ele! De 
asemenea, cei mai mulţi dintre ei nici n-ar 
mai putea să zboare, de-ar voi: nu-s în 
stare decât să se scufunde şi, de cele mai 
multe ori, rămân pe fundul apei! 

La aste vorbe, broasca ţestoasă, care 
asculta în tăcere, strigă: 

- Pescăruşule, coboară să te 

îmbrăţişez! 

Şi pescăruşul se dădu jos din copac, 

iar 
broasca ţestoasă îl sărută şi-i spuse.: 

-Adevărat grăieşti, frăţioare. Rămâi 


dar cu 
mine şi viaţa noastră va fi uşoară în 
colţişorul 
acesta pierdut între ape, la umbra 
copacului, 


lângă murmurul undelor! 
-îti mulţumesc, broască ţestoasă, 
surioară! 
spuse pescăruşul. Dar copiii şi soaţa? Ce 
să fac 
cu ei? 
Ea răspunse: 
- Mare-i Allah şi milostiv! Ne-a ajuta 
el să-i 

aducem aici! Şi-om mai petrece zile de 
pace, la adăpost de orice grijă! 


Păţania unui cocoş 


SE POVESTEŞTE că un preacinstit 
şeic dintr-un sat avea o curte mare, cu 
multe orătănii pe care le îngrijea şi de la 
care avea nenumărate ouă şi îndeosebi o 
mulţime de pui, buni de mâncat. Printre 
păsări se afla un cocoş mare şi minunat, 
cu glas limpede, cu penetul strălucitor şi 
auriu şi care, pe lângă toate însuşirile 
acestea, era dăruit cu multă putere de 
veghe şi înţelepciune. Şi era el plin de 
dreptate şi grijă faţă de găinile sale şi-şi 
împlinea datoria cu tragere de inimă şi 
nepărtinire, fapt pentru care era dat de 
toate păsările din curte drept pildă de 
putere şi bunătate. lar stăpânul său îl 
botezase Glasul Zorilor. 

într-una din zile, pe când găinile îşi 
alintau puişorii sau îşi curăţau penele, 
Glasul Zorilor ieşi 

să vadă pământurile gospodăriei. Şi tot 
minunându-se de ce vedea, ciugulea ici şi 
colo, pe măsură ce întâlnea în drumul lui, 
boabe de grâu, de orz, de susan, de hrişcă 
sau de mei. Şi ajungând mai departe 
decât ar fi dorit, se trezi deodată în afară 
de sat şi de gospodărie, într-un loc pustiu 
şi sălbatic pe care nu-l văzuse niciodată. 
Privi el în dreapta, privi în stânga, dar 
degeaba, că nu zări nici faţă prietenoasă 
şi nici vietate cunoscută. Şi începu a fi 
tare nedumerit şi, de nelinişte, scoase 
câteva strigăte scurte. Dar iată că, tocmai 
când se pregătea a face cale-ntoarsă, dădu 
cu ochii de o vulpe care venea spre el cu 
paşi mari din depărtare. Văzând asta, 
cocoşul tremură pentru viaţa lui şi, 
întorcând spatele duşmanului, îşi luă 
avânt din toate puterile aripilor întinse şi 
se înălţă pe vârful unui zid năruit, unde nu 
se afla decât un loc strâmt ca să se 
cocoaţe şi unde vulpea nu l-ar fi putut 
ajunge în nici un fel. lar când vulpea sosi, 
cu limba scoasă, la picioarele zidului, văzu 
că nu era cu putinţă să se caţere până la 
zburătorul poftit. Atunci, îşi înălţă capul 
spre el şi spuse: 
- Pace ţie, faţă vestitoare de bine, 

frate al meu, fermecător prieten! 

Dar Glasul Zorilor nu-i dădu bineţe şi 
nici măcar n-o privi. Văzând asta, vulpea 
spuse: 

- Prietene plin de frăgezime, 
frumosule, de 
ce nu vrei deloc să-mi faci hatârul de a-mi 
răspunde la bineţe sau de a mă privi, 
când sunt 
atât de dornică să-ţi dau veste mare? 

întrucât cocoşul, prin  tăcerea;i, 
tăgăduia orice bunăvoință, vulpea urmă: 

-Ah, frate, dacă ai şti măcar ce veste 
sunt însărcinată să-ţi aduc, îndată ai 
cobori să mă îmbrăţişezi şi să mă săruţi! 

Dar cocoşul se arătă mai departe 
nepăsător şi, dus pe gânduri şi mut, privea 
în depărtare cu ochi rotunzi şi neclintiţi. 

Şi vulpea urmă: 

- Să ştii, frate-meu, că sultanul 
dobitoacelor, 

Măria Sa Leul, şi sultanul păsărilor, Măria 
Sa 

Vulturul, s-au întâlnit chiar acum pe o 
pajişte 

verde, smălțuită de flori şi udată de râuri 


Şi au 
adunat în jurut lor pe aleşii tuturor 
vietăţilor: tigrii, 
hienele,  leoparzii,  lincşii,  panterele, 
şacalii, 


antilopele, lupii, iepurii, animalele de casă, 
vulturii, 

ulii, corbii, hulubii, turturelele, prepeliţele, 
potârnichile, orătăniile şi toate celelalte 
zburătoare. Şi când aleşii tuturor supușilor 
lor se 

strânseră în sobor, cei doi stăpâni ai noştri 
vestiră că, de acum înainte, liniştea, frăţia 
şi pacea vor fi stăpâne pe toată întinderea 
locuită a pământului; că prietenia, buna 
învoire şi dragostea vor trebui să fie 
singurele  simţăminte  îngăduite între 
seminţiile de fiare, de animale domestice 
şi de păsări; că uitarea va trebui să 
şteargă vechile duşmănii şi ura dintre ele 
şi că spre fericire se vor îndrepta toate 
strădaniile. Şi hotărâră că oarecine va 
încălca această stare de lucruri va fi adus 
fără întârziere dinaintea înaltei judecăţi şi 
osândit fără milă. Şi mă numiră crainicul 
acestei veşti şi mă însărcinară să fac 
cunoscută, pe toată întinderea 
pământului, hotărârea adunării, cu 
straşnică poruncă să dau seamă de 
numele  neascultătorilor, pentru a fi 
pedepsiţi. De aceea, frate cocoş, mă vezi 
acum la picioarele acestui zid pe care te- 
ai cocoţat, căci eu şi numai eu, nu 
altcineva, eu cu ochii mei sunt cu 
adevărat solul şi împuternicitul domnilor 
şi stăpânilor noştri. Şi, de aceea, când am 
venit, ţi-am făcut urări de pace şi ţi-am 
vorbit cu vorbe de pn ienie, frate al meu! 
Dar cocoşul, fără a-ş, pbca urechea la 
vorba mieroasă a vulpii, ca şi cum nici n- 
ar fi auzit-o, privea mereu în depărtare, 
nepăsător, cu ochi 

rotunzi şi goi pe care din când în când îi 
închidea, legănându-şi capul. lar vulpea, a 
cărei inimă ardea de dorul de a mesteca 
plăcuta pradă, urmă: 

- Frate, de ce nu vrei să mă cinsteşti 
cu un 
răspuns şi nu catadicseşti să-mi spui o 
vorbă 
măcar ori să-ţi pleci privirea spre mine 


care sunt 
vestitorul sultanului nostru, Leul, 
împăratul 


dobitoacelor şi al sultanului  Vostru, 
Vulturul, 

împăratul zburătoarelor? Dar îngâduie-mi 
să-ţi 

amintesc că, dacă stărui mai departe în 
tăcerea 

ta, voi fi silită să aduc fapta la cunoştinţa 
obştescului sfat: şi mi-i tare teamă să nu 


cazi sub 
lovitura noii legiuiri care este neclintită în 
dorinţa 


de a aşeza domnia păcii obşteşti, chiar 
dacă 

pentru asta trebuie gâtuite jumătate din 
vieţuitoare. Rogu-te aşadar, pentru cea din 
urmă 

oară, spune-mi măcar de ce nu-mi 
răspunzi! 

Atunci cocoşul, care până în clipa 
aceea se-nchisese în semeaţa-i nepăsare, 
întinse gâtul şi, înclinându-şi capul, cobori 
privirea ochiului drept spre vulpe şi-i 
spuse: 

- Soră, vorbele tale sunt cu adevărat 
deasupra capului şi ochilor mei şi te 


cinstesc în 
inimă ca pe trimisul,  ispravnicul, 
vestitorul, 


împuternicitul şi solul Vulturului, sultanul 
nostru. 

Dar dacă nu ţi-am răspuns, să nu crezi 
cumva că am făcut-o din semeţie ori 
neascultare, sau din vreun alt simţământ 
vrednic de mustrare! Nu! Pe viaţa mea, 
nu! Ci pentru că eram foarte tulburat de 
ceea ce vedeam şi văd şi acuma colo, în 
depărtare! 

Şi vulpea întrebă: 

- Pacea deasupra ta, frate, şi ce 


vedeai Şi 
mai vezi? îndepărtat fie cel rău! 
Nădăjduiesc că 


nu-i nimic neliniştitor, nici vreo năpastă? 
Şi cocoşul îşi întinse şi mai tare gâtul 
Şi spuse: 
- Cum, soro, tu nu zăreşti ce zăresc 


eu? 
Doar ţi-au fost puşi deasupra cinstitului 
tău bot 


doi ochi pătrunzători! 
Şi vulpea întrebă, neliniştită: 
- în sfârşit, spune-mi, rogu-te, ce 
zăreşti? 
Fiindcă pe mine mă cam dor ochii astăzi. 
Atunci Glasul Zorilor spuse: 
- Văd, cu adevărat, cum se ridică un 


nor de 
praf şi cum se roteşte în văzduh un stol de 
şoimi 


de vânătoare! 

Şi vulpea, la vorbele acestea, începu 
să tremure şi, ajunsă la capătul neliniştii, 
întrebă: 

- Asta-i tot ce zăreşti? Dar pe 

pământ nu 

vezi nimic alergând? 

Cocoşul privi îndelung zarea, 
mişcându-şi capul când la dreapta, când 
la stânga, şi într-un sfârşit spuse: 

- Da! Văd ceva care aleargă pe 


pământ, cu 
patru picioare, lung, subţire, cu cap gingaş 
şi bot 


ascuţit şi cu urechile lungi şi clăpăuge. Şi 
acest 
ceva se apropie repede de locul nostru! 
Şi vulpea, tremurând din toate 
încheieturile, întrebă: 
- Ce vezi tu, nu-i cumva un ogar, frate? 
Allah să ne păzească! 
- Nu ştiu dacă-i ogar, spuse cocoşul, 
fiindcă n-am mai văzut câini de soiul 
acesta. Cred însă oricum, soro, că-i câine! 
Când auzi vulpea aceste vorbe, 
strigă: 
- Frate, sunt nevoită să te părăsesc! 
Şi nu termină bine, că-i şi întoarse 
spatele şi o luă la sănătoasa. 
Şi cocoşul strigă în urma ei: 
- Hei, de ce nu mă aştepţi? 
- Fiindcă, vezi tu, am o mare silă 
pentru ogar care nu-i dintre prietenii şi nici 
dintre vecinii mei! răspunse vulpea. 
- Faţă binecuvântată, urmă 
cocoşul, nu 

mi-ai spus tu, chiar acum, că ai venit ca 
ispravnic şi crainic din partea împăraţilor 
noştri, spre a face cunoscută pacea, 
hotărâtă în soborul aleşilor trimişi de 
toate seminţiile noastre? 
Şi vulpea răspunse de foarte departe: - 
Da, aşa-i, frate cocoş, numai că ogarul 
ăsta, blestemat fie, n-a vrut să meargă la 
sfat şi neamul lui n-a trimis pe nimeni, şi 
numele lui n-a fost rostit când s-a făcut 
strigarea neamurilor dornice de pace. ŞI 
întotdeauna a fost şi este duşmănie între 
neamul meu şi al lui! Allah să te păstreze 
sănătos până la întoarcerea mea! 

lar vulpea, după ce vorbi astfel, se 
pierdu în depărtări. Şi în felul acesta scăpă 
cocoşul de dinţii duşmanului său, datorită 
isteţimii şi înţelepciunii. Se grăbi deci să 
coboare de pe zid şi să ajungă mai repede 
la gospodărie, slăvind clipa care îi 
îngăduia să se întoarcă fără primejdii în 
curtea păsărilor. Apoi istorisi găinilor şi 
vecinilor  renghiul pe care-l jucase 
duşmanului lor din tată în fiu. Şi atunci toţi 
cocoşii din curte trimiseră în văzduh 
chemarea răsunătoare a bucuriei lor, spre 
a sărbători marea izbândă a cocoşului cel 
falnic -Glasul Zorilor. 


Măgarul 


ÎNTR-O ZI, un om de treabă dintre 
oamenii care-s de obicei duşi de nas de 
alţii mergea prin târg trăgând după el 
un măgar legat de o frânghioară ce 
slujea vitei drept căpăstru. Un hoţoman 
foarte deprins la furturi îl zări şi se hotări 
să-i şterpelească măgarul. El spuse asta 
unui semen de-al său, care-l întrebă: 

- Dar cum ai să faci ca omul să nu 
bage de 
seamă? 

- Urmează-mă şi-ai să vezi! 

răspunse el. 

Atunci se apropie de om pe la 

spate şi, 

încetişor, desfăcu căpăstrul măgarului şi şi- 
| trecu sieşi, fără ca omul să simtă 
schimbarea, şi merse . aşa ca o vită de 
haram, în vreme ce al doilea hoţ se 
depărta cu măgarul slobozit. 

Când hoțul se încredința că 
măgarul era departe, se opri deodată din 
mers; şi omul, fără a se întoarce, încercă, 
trăgând de căpăstru, să-l silească să 
meargă. Dar simțind împotrivire, se 
întoarse ca să ocărască măgarul şi, când 
colo, dădu cu ochii de hoţ care era prins 
de căpăstru în locul vitei, şi avea o 
înfăţişare foarte umilă şi 

nişte ochi care cereau îndurare. Omul se 
minună atunci aşa de tare, că rămase 
stană dinaintea hoţului; şi, după un 
răstimp, putu în sfârşit scoate câteva 
vorbe şi întrebă: 

- Ce eşti tu? 

Hoţul strigă cu glas plângăreţ: 

- Sunt măgarul tău, stăpâne! lar 


istoria mea 
îi de-a mirare! Află, cu adevărat, că în 
tinereţe 


eram un pierde-vară, dedat la tot soiul de 
păcătoşenii ruşinoase. într-o zi, venii acasă 
beat 

mort şi într-o stare dezgustătoare, iar 


mama, care 
la vederea mea nu-şi mai putu stăpâni 
furia, mă 
copleşi de ocări şi voi să mă alunge. 
Atunci, şi 
mai mâniată de purtarea mea, mă afurisi, 
şi 

urmarea blestemului fu că îmi schimbai 
pe dată 


înfăţişarea şi mă prefăcui în măgar. Atunci 
tu, 

stăpâne, m-ai cumpărat la târgul de 
măgari pe 
cinci dinari şi m-ai ţinut toată vremea asta 
Şi te-ai 
slujit de mine la cărat şi îmi împungeai 
dosul când, 
spetit fiind, nu mai voiam să merg, şi îmi 
aruncai 

mii de sudălmi pe care nu îndrăznesc să ţi 


le mai 
aduc aminte. Toate astea! Şi eu nu mă 
puteam 

plânge defel, pentru că n-aveam grai. în 
sfârşit, 

se vede treaba că astăzi mama, săraca, s- 
O fi 


gândit la mine cu blândeţe, şi mila i-o fi 
intrat în 

inimă şi o fi îndemnat-o să ceară pentru 
mine milostivirea cerului. Fiindcă sunt 
încredinţat că datorită acestei milostiviri 
mă vezi acum întors la întâia-mi înfăţişare 
omenească, stăpâne! La aceste vorbe, 
bietul om strigă: 

- O, semenul meu, iartă-mi greşelile! 


Şi uită 
relele purtări pe care te-am silit să le- 
nduri, fără 


să-mi dau seama! 

Şi se grăbi să dezlege căpăstrul cu 
care hoţul era legat, apoi se duse foarte 
mâhnit acasă, unde toată noaptea nu putu 
închide ochii, atât de mult îl mustra 
cugetul. 

Câteva zile după asta, bietul om se 
duse la târgul de măgari, ca să-şi cumpere 
alt măgar. Şi nu mică îi fu mirarea când 
dădu cu ochii de propriul lui măgar. Şi se 
gândi în sinea lui: „De bună seamă că 
nemernicul a săvârşit altă nelegiuire!" 

Se apropie atunci de măgar care, 
recunoscându-l, se pusese pe zbierat. 
Omul se aplecă la urechea lui şi-i strigă 
din toate puterile: 

- O,  nemermice de  neîndreptat! 
Negreşit că 
iar ţi-ai ocărât şi lovit mama, dacă te-ai 
prefăcut 
încă o dată în măgar. Dar de data asta n-oi 
fi eu 
prostul care te-a cumpăra! 

Şi, furios, îl scuipă şi plecă să caute 
alt măgar, cunoscut îndeobşte că se trage 
din tată şi mamă de neam măgăresc. 


Tăietorul de lemne 


SE POVESTEŞTE că demult un om 
sărman se ducea în fiecare zi la pădure să 
taie lemne ca să le vândă. Cu puţinii bani 
luaţi pe ele cumpăra de-ale gurii pentru ai 
lui. Odată!când tăia crengile unui copac, 
acesta prinse să-i vorbească: 

- Hei, omule sărman, de ce vii în 
fiecare zi 
în pădure să ne ciopârţeşti pe noi, copacii, 
când 
o peşteră de pe-aproape e plină de aur şi 
giuvaere? 

Se minună tăietorul de lemne de ce-i 
spusese copacul şi îl întrebă: 

- Care peşteră? 

- Cea care are la gură un bolovan, îi 
răspunse. Acolo stau cei patruzeci şi 
patru de draci. Aşteaptă până pleacă ei, 
apoi apropie-te şi 

spune: „Salsala, deschide-te!'" Bolovanul 
se va da la o parte, uşa peşterii se va 
deschide de la sine şi vei putea lua cât aur 
pofteşti. Nu este aşa cu mult mai bine 
decât să tot tai la lemne, ca să-ţi duci 
zilele de azi pe mâine? 

La gândul că, în sfârşit, ar putea 
scăpa de griji, omul se bucură. Se ghemui, 
ascunzându-se după copac vreme de un 
ceas. Când bolovanul se dădu la o parte, 
cei patruzeci şi patru de draci ieşiră din 
peşteră. După plecarea lor, bolovanul se 
aşeză la loc. Atunci tăietorul de lemne se 
ridică iute din ascunzişul lui, se apropie de 
peşteră şi spuse: „Salsala, deschide-te!" Şi 
bolovanul se dădu la o parte. Omul 
pătrunse într-o peşteră minunată, cu 
grămezi de aur şi  giuvaeruri, cât 
cuprindeai cu ochii. îşi burduşi traista cu 
aur şi nestemate, ieşi din peşteră şi după 
ce spuse: „Salsala, închide-te!", bolovanul 
se mută la locul lui, iar el se grăbi spre 
casă. 

Cum ajunse la nevastă îi povesti, 
vesel şi fericit, ce i se întâmplase. Femeia, 
văzând în căsuţa lor dărăpănată atâta aur 
Şi giuvaeruri, mai-mai să-şi piardă minţile 
de fericire. Cum tăietorul de lemne avea 
un frate, se gândi să-l facă şi pe acesta 
părtaş la un noroc atât de mare, deşi era 

mult mai înstărit. A doua zi, amândoi fraţii 
plecară la pădure, dis-de-dimineaţă, cu 
saci pântecoşi, pe care îi burduşiră cu 
nestemate din comoara ce părea 
nesecată. De acum, omul nostru se 
mulţumi cu ceea ce luase. Dar fratele cel 
bogat nu se mai sătura. Zi de zi se ducea 
la peşteră, întorcându-se încărcat cu aur 
şi giuvaere. 

Dracii, băgând de seamă că tezaurul 
lor se micşora văzând cu ochii, intrară la 
bănuieli. Ca să descopere adevărul, 
folosiră un şiretlic. Lăsară în peşteră o 
bucată de friptură ademenitoare, 
presărată cu toate mirodeniile 
pământului, iar ei plecară ca de obicei. 
Când lacomul de bogății intră în peşteră, 
mirosul fripturii îl îmbie atât de tare, încât 
se puse pe înfulecat până nu mai rămase 
nimic. îngreunat de atâta mâncare, abia 
mai fu în stare să-şi umple sacul cu aur şi 
cu pietre scumpe. Când totuşi, cu chiu cu 
vai, isprăvi şi vru să iasă din peşteră, 
cuprins de toropeală, se pomeni că nu 
mai ştie ce cuvinte trebuie să spună ca 
bolovanul de la intrare să se dea lao 
parte. 

Se chinui multă vreme să-şi aducă 
aminte, dar fără nici un folos. Rămase 
zăvorât înăuntru. Aşa dădură dracii peste 
el. 

- Până aici ţi-a fost, tâlharule, i-au zis 

ei, 

legându-l fedeleş, la zi-ne, cum vrei să 
mori? 

Degeaba se rugă omul, degeaba le 
ceru să aibă îndurare, făgăduind sub greu 
jurământ că le va da înapoi tot ceea ce 
furase.  Dracii erau  nestrămutaţi în 
hotărârea de a-l osândi. 

-Să-l spânzurăm! îşi dădu cu părerea 
unul dintre ei. 

- Ba să-l lăsăm să aducă înapoi tot 
ce-a furat, a zis altul. 

- Mai bine să-i punem un bolovan pe 
piept şi să-l lăsăm să putrezească de viu 
în peşteră, mai spuse un al treilea. 

Dintre toate părerile, ultima plăcu cel 
mai mult tuturora. L-au pus pe hoţ în 
lanţuri şi după ce l-au culcat la pământ, i- 
au trântit deasupra un bolovan mare. L-au 
lăsat aşa, fără hrană şi fără apă, apăsat 
de greutatea grozavă a bolovanului. Au 
trecut zile în şir şi fratele cel bogat şi lacom 
nu se mai întorcea acasă. Nevasta lui, 
care se perpelea de nelinişte, presimţind 
o mare nenorocire, se duse la tăietorul de 
lemne şi îl rugă să-i caute bărbatul care, 
plecând la peşteră ca să strângă mai 
multă avuţie, nu mai venise de câteva 
zile. 

Speriat pentru soarta fratelui său, 

tăietorul 

de lemne se duse la peşteră. La 
cuvintele: „Salsala, deschide-te!", 
bolovanul se dădu la o parte. Intrând în 
peşteră, îşi văzu fratele întins la pământ 
cu un bolovan apăsându-i pieptul. Se 
chinui mult până izbuti să-l elibereze de 
povară, şi să-i desfacă lanţurile. Apoi, cu 
el în cârcă, se întoarse acasă. 

Mânioşi au mai fost dracii când, 
întorşi la peşteră, nu mai găsiră pe cel 
care-i păgubise atâta. Şi, cum voiau cu tot 
dinadinsul să dea de el şi să-i ia viaţa, 
hotărâră ca unul dintre ei să se îmbrace în 
haine de tămăduitor de boli şi să colinde 
prin lume cu o caravană de cămile, până 
va da de vinovat. Pe spinarea fiecărei 
cămile avea să fie câte o ladă, în care să 
şadă ascuns câte un drac. Când vor da de 
locuinţa celui mult căutat, aveau să-l 
omoare şi să-şi ia avuţiile înapoi. lar dacă 
li s-ar împotrivi cineva, trebuia să o 
sfârşească şi cu acela fără nici o îndurare. 

A doua zi, caravana de cămile a şi 
pornit la drum, încărcată cu lăzi mari, iar 
în fruntea ei, un vraci striga neobosit: 

-Tămăduitor iscusit la toate bolile. De 
aveţi vreun bolnav acasă, ori dacă 
vreunul dintre ai voştri are vreo 
vătămătura, chemaţi-mă, că mi-e 

în putere să-l vindec de suferinţă! 

Când caravana trecu pe lângă casa 
omului cel înstărit, fata lui cea mică o opri. 
Atâta aşteptă dracul din fruntea 
caravanei. 

- Unde se află bolnavul? o întrebă 
nerăbdător aşa-zisul vraci. 

Fata îl conduse înăuntru, lăsând 
convoiul de'cămile în poartă. în 
întâmpinare îi ieşi o femeie. 

- Unde e cel vătămat? o întrebă el pe 
cea care-i ieşise înainte. 

- Noi nu avem pe nimeni bolnav, 
răspunse ea temătoare. 

- Nu ascunde adevărul, stărui vraciul. 
Ştiu prea bine că aveţi un om suferind la 
voi, mi-a spus-o chiar fata ta. 

Femeia se uită spre poartă şi văzu 
cămilele încărcate cu lăzile acelea mari. Le 
numără iute şi când căzu că erau 
patruzeci şi trei de cămile, pricepu pe 
dată că în acele lăzi se ascundeau 
patruzeci şi trei de draci, al patruzeci şi 
patrulea fiind însuşi vraciul ce se afla în 
faţa ei. îl pofti pe acesta să se aşeze şi ea 
se duse la bucătărie, chipurile să-şi 
pregătească bărbatul. Aici luă nişte 
vergele mari de fier, în care se înfigeau 
berbecii întregi pentru fript, le încinse la 
foc puternic până 

se înroşiră şi cu ele începu să găurească 
lăzile de pe spinările cămilelor. Ţipetele şi 
vaietele deznădăjduite ale dracilor se 
înălţau de pretutindeni. La strigătele lor 
alergară oamenii din sat. Femeia le spuse 
dintr-o răsuflare toată povestea şi oamenii 
s-au năpustit asupra dracilor, ca să-i ucidă. 
De frica morţii, necuraţii au ieşit din lăzi şi 
au luat-o la sănătoasa, urmăriţi de oamenii 
care îi băteau cu pietre şi îi ocărau. O 
dată cu ei fugi şi cel ce se dăduse drept 
tămăduitor, pierin-du-le la toţi cheful de a 
se mai întoarce vreodată în locul acela. 

Şi astfel, omul stăpânit de patima de a 
aduna avuţii peste avuţii a scăpat cu viaţă 
datorită fratelui său şi nevestei sale isteţe. 
Din ziua aceea însă el s-a vindecat pentru 
totdeauna de lăcomia-i fără seamăn care 
era să-l piardă. 


Sayd şi Salma 


A FOST ODATĂ, în Alep, un negustor 
pe care Allah îl binecuvântase cu avere 
mare. Pentru 

ca fericirea să-i fie deplină, nevasta îi dărui 
un fiu preaiubit, pe nume Sayd. Tatăl se 
îngriji ca Sayd să primească o creştere 
aleasă, păzindu-l ca pe 

" cea mai de preţ avuţie a sa. Cu anii, flăcăul 
deveni un viteaz căruia nu-i era teamă de 
moarte. îi plăcea să colinde lumea în lung 
şi-n lat şi odată îl rugă pe tatăl său să-i 
dea voie să plece la Damasc. Negustorul 
se împotrivi, căci erau mari primejdiile ce-l 
puteau pândi pe un astfel de drum. într-una 
din zile, prietenii lui Sayd veniră să-i 
spună că pornesc spre Damasc, ţintă atât 
de râvnită de Sayd. Acesta îi rugă să 
încerce ei a-i îndupleca tatăl pentru a-şi 
da încuviințarea să-i însoţească. Până la 
urmă, tatăl, biruit de rugăminţile băieţilor, 
îşi dădu învoirea. 

în dimineaţa zilei următoare, 
caravana cu 

j tineri se îndrepta spre Damasc. Merseră 
fără oprire până la asfinţit, când aşezară 
tabăra să se odihnească. O dată cu 
noaptea ce învălui deşertul, flăcăii căzură 
pradă somnului, în timp ce câte unul 
dintre ei stătea de veghe cu rândul. Pe 
neaşteptate, se auzi un zgomot grozav. 
Până să se scoale cu toţii şi să vadă ce se 
întâmplă, o 

i ceată de balauri năvăli asupra băieţilor, 
ucigân-du-i. în viaţă rămase doar Sayd, 
pe care cele 

patruzeci de dihănii îl luară cu ele. îl 
duseră într-un palat plin de comori, unde 
începură să-l supună la cele mai grozave 
cazne, cu.gândul să afle de la el locul în 
care tatăl său, negustorul cel bogat, îşi 
ţinea avuţia. Cum, în ciuda chinurilor 
îndurate, nu izbutiră să afle nimic de la 
Sayd, ei îşi înăspriră pedeapsa. După ce îl 
sleiră de puteri, îi spuseră: 

- Acum vom lipsi câteva ceasuri. 
Plecăm să-ne vedem nişte rude. Când ne 
vom întoarce, îţi vom zdrobi oasele. 

Şi numaidecât se ridicară în văzduh 
şi  zburară departe,  rotindu-se prin 
întuneric. Rămas singur, Sayd se ridică cu 
greu şi privi pe una dintre ferestre. Palatul, 
foarte înalt, era aşezat pe muchia unei 
stânci  înfricoşător de  prăpăstioase. 
Putinţă de scăpare nu exista. 

Tot chibzuind ce era de făcut, începu 
să colinde prin palat. Intră, rând pe rând, în 
patruzeci de odăi. Văzu aici neasemuite 
comori, ce-ţi orbeau privirile. Pe cea de-a 
p?*ruzecea încăpere o găsi ferecată. Apucă 
zdravă» dşa cu amândouă mâinile şi, 
împingând-o cu putere, o deschise. în loc 
de comori, în ea se afla o fată negrăit de 
frumoasă, cu mâinile încătuşate. Când îşi 
reveni 

din uimire, o întrebă cum o cheamă. 

- Eu sunt Salma, fiica regelui din 
Alep, îi răspunse ea. Ştiu că tu eşti Sayd, 
fiul vestitului negustor. 

: Mă minunează în egală măsură şi 
frumusețea şi darul tău de a cunoaşte 
adevăruri care scapă muritorilor de rând, 
îi spuse Sayd. Eu am să încerc cu orice 
preţ să scap de aici. Vrei să vii cu mine? 
- Cum de nu, grăi fata. Ştiu că în 
acest palat se află un covor fermecat cu 
care poţi zbura prin tării. Dacă l-am găsi, 
am putea fugi fără să ne primejduim 
vieţile. Să-l căutăm împreună. 

După ce scotociră prin toate 
ungherele palatului, dădură, în sfârşit, de 
covorul fermecat. Sayd luă mai întâi cu 
sine un cuţit, un arc şi câteva săgeți, 
întinse pe jos covorul şi păşiră amândoi 
pe el. Lovi apoi cu piciorul colţul drept al 
covorului şi, cât ai clipi, se ridicară în 
văzduh. Vântul îi însoțea în zborul lor, le 
răvăşea părul bogat. Când Salma îşi 
îndreptă privirile spre cer, văzu un balaur 
ce se rotea deasupra lor, purtând un şarpe 
uriaş, într-o clipă balaurul fu lângă covor, 
lăsă şarpele pe el, o înşfacă pe Salma şi 
zbură cu ea înapoi, spre palatul abia 
părăsit. Sayd îl urmări, izbuti 

să-l ajungă şi-l străpunse cu cuțitul. 
Sângerând, balaurul începu să coboare cu 
iuţeală spre pământ. Sayd se lăsă mai jos 
şi slobozind în el o săgeată, îl nimeri în 
gheara cu care o ţinea pe Salma. De 
durere, balaurul îşi slăbi strânsoarea, 
Salma se prăbuşi în gol, dar Sayd o prinse 
pe covorul fermecat. Apoi flăcăul mai trase 
o săgeată şi nimeri monstrul drept în 
inimă, făcându-l să se rostogolească până 
hăt, departe, pe pământ, unde se făcu 
zob. 

După câteva ceasuri, covorul se 
rotea pe cerul senin al Alepului. Sayd lovi cu 
putere în colțul stâng al covorului, şi 
acesta se lăsă tot mai aproape de pământ. 
Ajunşi cu bine în Alep, Sayd îşi luă rămas- 
bun de la frumoasa Salma şi plecă în mare 
grabă acasă, unde părinţii săi, bolnavi de 
durere, fiindcă auziseră că toţi cei din 
caravană fuseseră măcelăriți într-o noapte, 
plângeau soarta unicului fiu. Când îl 
văzură dinaintea lor, viu şi nevătămat, nu 
le veni să-şi creadă ochilor. Aruncară cât 
colo hainele de doliu şi îşi îmbrăţişară fiul 
reîntors, cuprinşi de o nesperată bucurie. 

La rugămintea lui Sayd, tatăl său se 
duse chiar a doua zi la regele Alepului şi o 
ceru pe fiica 

acestuia, Salma, ca  soaţă pentru 
neînfricatul tânăr. lar regele îşi dădu cu 
bucurie încuviințarea, căci aflase cum 
Sayd îi salvase fiica de urgia balaurilor, 
întorcând-o la viaţă adevărată. 

Şi se făcu o nuntă mare cu alaiuri 
împărăteşti şi nemaipomenit belşug de 
bunătăţi, iar Salma şi Sayd avură parte de 
o viaţă lungă şi fericită. 


Cele trei fire de aur 


UN ÎMPĂRAT AVEA o fată nespus de 
frumoasă, pe care o iubea un tânăr pe 
nume Saladin, şi el tot fiu de împărat. Când 
o ceru de la tatăl ei, acesta nu se învoi să i- 
o dea de nevastă decât dacă-i va aduce 
trei fire de păr de aur din capul marelui 
căpcăun, altfel nu. Saladin hotărî să 
îndeplinească vrerea tatălui fetei, cu 
preţul oricăror primejdii. Se îndreptă fără 
întârziere spre tărâmul  căpcăunilor, 
mergând zile în şir, până dădu de un 
uriaş. 

- Bun găsit, uriaşule! îi zise el. 
- Bun venit, omule! De nu mi-ai fi dat 
bineţe, 

ţi-aş fi zdrobit mădularele şi te-aş fi 
mâncat. Ce vrei? Spune ce te mână 
încoace, de ce te-ai vârât de bunăvoie în 
primejdii atât de mari? 

- Vreau să ştiu unde sălăşluieşte 
marele căpcăun, răspunse Saladin. 

- Eu îţi voi arăta drumul, dar cu o 
condiţie: să afli de la el pentru ce s-a 
uscat mărul de aur din livada mea, îi 
spuse uriaşul. 

-Am să-ţi dau negreşit răspunsul, 
când mă voi întoarce, îi făgădui Saladin. 

Şi uriaşul îi arătă drumul. 

După o vreme, Saladin ajunse la un alt 
uriaş, îi spuse şi acestuia: 

- Bun găsit, unchiaşule! 

- Bun venit, omule! De nu-mi dădeai 
bineţe, ţi-aş fi zdrobit mădularele şi te-aş fi 
mâncat. Spune ce te mână pe tărâmurile 
astea unde n-a păşit picior de 
pământean? 

Saladin îl întrebă şi pe el de 
căpcăunul cel mare, iar uriaşul îi 
răspunse: 

- Eu am un râu în care nu curge apă. 
îţi voi arăta drumul, dacă, în schimb, vei 
afla de la căpcăun pentru ce îmi e secat 
râul. 

- Bine, răspunse Saladin, îţi voi 
aduce răspunsul la întoarcere. 

Uriaşul îi arătă drumul şi flăcăul îşi 
urmă calea. Mai înainte de a ajunge la 
căpcăun, Saladin întâlni un bărbat care 
şedea într-o barcă în mijlocul râului. Când îl 
rugă să-i arate drumul mai departe, omul 
acela îi zise: 

- De arătat ţi-l arăt, dar numai cu o 
condiţie: 
să afli de la căpcăun cum să scap de aici, 
căci 
barca mea nu se clinteşte nicicum din 
mijlocul 
lacului. 

Saladin îi făgădui şi lui că-i va aduce, 
la întoarcere, răspunsul dorit, iar omul îl 
îndrumă pe dată pe unde s-o ia ca să 
ajungă la căpcăun. Saladin îşi văzu de 
drum până dădu de o casă în pragul căreia 
şedea o bătrână. Era chiar mama 
căpcăunului pe care-l căuta Saladin. O 
întrebă şi pe ea de căpcăun. 

- Pentru ce te vâri singur în furca 
morţii? îi 
grăi bătrâna. 

Flăcăul îşi depănă cu de-amănuntul 
povestea. îi spuse că trebuie cu orice preţ 
să aibă trei fire de păr din capul 
căpcăunului cel mare şi, totodată, să afle 
şi răspunsul la cele trei întrebări atât de 
grele. 

- Nu-i deloc uşor ce vrei tu, flăcăule, îi 
spuse 
bătrâna. N-o să treacă mult şi căpcăunul 
cel mare 

se va întoarce aici. De te va vedea, te va 
mânca negreşit. Trebuie neapărat să te 
ascund, altminteri îţi va curma viaţa. 

Suflă peste el o dată, şi pe loc 
Saladin se prefăcu într-un ac cu gămălie, 
pe care ea şi-l înfipse în rochie. Chiar în 
clipa aceea se întoarse acasă şi 
căpcăunul. 

- îmi miroase a came de om! mormăi 
el. 

- Da' de unde picior de om pe aici? îl 
linişti bătrâna. 

Căpcăunul se lungi pe jos şi îşi puse 
capul în poala ei, şi ea începu să-l 
dezmierde. Când îi mângâie părul de aur, 
smulse un fir iscodindu-l: 

- Am visat că un bărbat avea un pom 
cu mere de aur, pe care-l atinsese 
uscăciunea. Care să fi fost oare pricina? 

- Sobolii i-au ros rădăcina, sună 
răspunsul căpcăunului. 

Tot mângâindu-l pe cap, bătrâna mai 
smulse şi un al doilea fir de păr, 
iscodindu-l din nou: 

-Am visat că un bărbat avea un râu în 
care nu curgea apă. Care să fi fost 
pricina? 

- La izvorul râului e o broască mare, 
mare, 
care soarbe toată apa, fu răspunsul 
căpcăunului. 

Tot alintându-l, bătrâna mai smulse şi 

un al 

treilea fir, întrebându-l din nou: 

-Am mai visat că un om stătea într-o 
barcă şi nu putea să se urnească nicăieri 
cu ea. Care să fi fost, oare, pricina? 

- Dacă cineva îl va ajuta să-şi mişte 
barca, omul va putea scăpa de acolo, 
răspunse căpcăunul. 

Mulțumită de izbânda sa, bătrâna 
ascunse *cele trei fire de aur pe care, cum 
plecă fiu-său, le dădu lui Saladin, după ce, 
mai întâi, suflase peste el, ca flăcăul să-şi 
recapete înfăţişarea lui firească. Apoi îi 
spuse lui Saladin şi răspunsurile date de 
căpcăun la întrebările sale. Tânărul nu mai 
conteni cu mulţumirile. Făgădui să nu uite 
niciodată binele pe care i-l făcuse. Saladin o 
porni înapoi, spre palatul celei îndrăgite. în 
drum trecu pe la cei trei uriaşi, dădu 
fiecăruia multaşteptatul răspuns la 
întrebările lor. Drept mulţumire, uriaşii îi 
dădură câte o pungă cu galbeni. Ajuns la 
palat, el ceru să fie dus de îndată la tatăl 
iubitei sale, căruia îi înmâna cele trei fire de 
aur. împăratul se minună de curajul şi 
puterea prinţului şi mărturisi că nici nu 
putea exista un mai vrednic soţ pentru 
preafrumoasa lui fiică. 

După o nuntă ca-n poveşti, mirii au 

plecat 

în ţara prinţului Saladin, unde au trăit în 
unire şi dragoste până la sfârşitul zilelor. 


Cei trei fraţi 


SE SPUNE că, în vremurile de demult, 
un om bogat, cu slujitori şi suită 
numeroasă, avea trei feciori, pe care îi 
crescu în ascultare şi supunere. Se 
întâmplă ca  tustrei băieții să se 
îndrăgostească de aceeaşi fată, dorind-o de 
soţie. Văzând că nu e cu putinţă să se 
înţeleagă între ei, se duseră tustrei la 
tatăl lor, ca să le facă dreptate. Acesta le 
spuse: 

- Plecaţi în lume şi încercaţi fiecare în 
parte să găsiţi cel mai nemaipomenit şi 
mai de preţ lucru. Acela dintre voi care se 
va înapoia cu cel mai minunat lucru o va 
lua de soţie pe fată. 

Cei trei fraţi se  răspândiră pe 
drumurile lumii, după ce, mai înainte, 
hotărâseră să se întâlnească cu toţii într- 
unui din oraşe, după un anume timp. 

Fiecare dintre ei începu să caute cel 
mai neasemuit lucru de pe pământ. 
Când veni ziua întâlnirii, cei trei fraţi se 
adunară la locul hotărât. Fiecare dintre ei 
arătă celorlalţi ceea ce dobândise în 
călătorie. Hasan, cel mai mare, scoase o 
bilă fermecată în care puteai vedea orice 
punct de pe fața pământului. 
Muhammad, cel mijlociu, dobândise un 
covor fermecat, iar Saladin, un măr care, 
mâncat pe patul de moarte, reda viaţa 
şi sănătatea. Fratele cel mare spuse plin 
de sine: 

- E de la sine înţeles că bila mea va 
avea întâietate în faţa tatii, căci cu 
ajutorul ei pot vedea orice lucru. Uite, hai 
chiar acum să vedem ce face fata pe care 
o îndrăgim. 

Când priviră cu toţii în bilă, o văzură 
pe fată bolnavă la pat, iar la căpătâiul 
ei, un doctor ce clătina din cap a 
amărăciune şi neputinţă. 

Mâhniţi cum nu se mai poate, fraţii se 
urcară pe covorul fermecat grăbind spre 
oraşul lor. Ajunşi aici, se duseră în casa 
fetei, pe care o găsiră, într-adevăr, 
zăcând în grea suferinţă. Saladin îi dădu 
numaidecât mărul său cu puteri vrăjite. 
Nici nu muşcă bine din el, că fata, 
însufleţită dintr-o dată, se ridică 
sprintenă din pat ca şi cum nu fusese 
vreodată bolnavă. Cei trei fraţi se bucurară 

că izbutiseră să-i dea viaţă iubitei lor. 
- Neîndoielnic că mie mi se cuvine să 
mă însoțesc cu preaiubita noastră, spuse 
Hasan, căci, dacă n-ar fi fost bila mea 
fermecată, habar n-am fi avut de boala ei. 
- Ba, datorită covorului meu fermecat 
este ea astăzi printre cei vii, i-o reteză 
Muhammad, căci, dacă nu l-aş fi avut, n- 
am fi izbutit să ajungem înainte de-a fi 
prea târziu. 
- Nu uitaţi că s-a vindecat datorită 
mărului vrăjit, spuse Saladin. Căci dacă n- 
ar fi fost mărul cu puteri miraculoase, le 
ce-ar mai fi folosit bila sau covorul? 

Ca să pună capăt gâlcevei, tatăl fetei 


le spuse: 

- Fiecare dintre voi să tragă cu arcul 
câte O 
săgeată. Cel care va ţinti cel mai departe 
se va 


însura cu fiica mea. 

Hasan trase o săgeată care se duse 
hăt, dincolo de oraş, de se înfipse în 
trunchiul unui copac bătrân. Trase şi 
Muhammad. Săgeata lui căzu şi mai 
departe. La urmă îşi încorda arcul şi 
Saladin. Săgeata lui despică norii de pe cer 
până dispăru din faţa ochilor, fără să mai 
apară vreodată. Saladin îşi închipui că lui 
i se cuvine 

fata, dar tatăl ei se împotrivi: 

- Nu te vei căsători cu fata mea până 
nu-mi 
aduci săgeata pe care ai tras-o. 

în mare încurcătură se afla Saladin. De 
unde avea să aducă săgeata când nu ştia 
defel unde căzuse? Se hotărî totuşi s-o 
caute. Plecă încotro trăsese săgeata. Şi 
merse, şi merse, merse până osteni. 
Văzând pe marginea drumului o piatră, se 
aşeză pe ea, ca să se odihnească un pic, 
dar cum se aşeză, piatra începu să se 
mişte sub el. Se ridică şi o dădu la o parte, 
să vadă ce e sub ea. De sub piatră răsări 
o scară care cobora în pământ. Cobori 
treptele şi la capătul lor se află în faţa unei 
chilii întunecate. O străbătu din ce în ce 
mai curios şi se trezi într-o sală mare, 
acoperită cu covoare, de rugăciune; 
pereţii erau de marmură, iar tavanul, din 
smarald. în mijlocul sălii, pe un tron 
maiestuos din aur, şedea un djin cu 
înfăţişarea măreaţă. în jurul său, de o parte 
şi de alta, stăteau zeci de djini, dintre cei 
mai mari, care mai de care cu chipuri 
înfricoşător de slute. La vederea lor îl 
apucă teama. Pe neaşteptate, djinul cu 
înfăţişarea măreaţă îi grăi cu vocea sa ca 
un tunet: 

- Nu te teme, Saladin! Eu te cunosc pe 

tine 

şi povestea ta şi te voi ajuta să dobândeşti 
ceea ce doreşti. 

Apoi se întoarse spre unul din supuşii 

săi: 

- Hei,  Samuhur, du-te şi caută 
săgeata 
rătăcită şi ad-o grabnic aici! 

Nu trecură decât câteva clipe, că 
Samuhur se şi întoarse cu săgeata pe o 
tipsie de argint. Saladin o luă-şi îi mulţumi 
cu recunoştinţă sultanului djinilor. 

- Să nu te sfieşti să vii la noi ori de 
câte ori 
ai nevoie, curajosule tânăr! 

După ce îşi luă rămas-bun, Saladin se 
duse la tatăl fetei. Când îi dădu săgeata, 
acesta, în loc să-i dea fata după cum îi 
fusese făgăduiala, zise: 

- Hotărârea mea neclintită e asta: nu- 


mi voi 
mărita fata decât cu acela care îmi va 
aduce un 
omuleţ nu mai lung decât două degete, 
dar care 
poate, în schimb, să scoată din pământ 
un pom 


cu rădăcină cu tot. 

Saladin, care nu înţelegea să renunţe 
la cine-i era drag, se duse la sultanul 
djinilor, cerându-i sprijinul. Râse sultanul 
şi porunci să i se aducă numaidecât o 
fiinţă înzestrată după vrerea tatălui fetei. 
Pe dată veni un slujitor, aducând pe 
palmă un omuleţ. Saladin îl luă cu 

grijă şi se întoarse la casa fetei. 

- lată omuleţul cerut. 

- Chiar aşa să fie? se codi tatăl fetei. 
Mai înainte de a lua o hotărâre, să-mi 
arate omuleţul ce poate. 

Piticul se duse la cel mai frumos 
copac din mijlocul grădinii, întinse spre el o 
singură mână şi fără nici o sforţare îl 
smulse din pământ cu rădăcini cu tot. 

-Ata e fiica mea, Saladin, ţie ţi se 
cuvine pe drept, grăi, în sfârşit, tatăl fetei, 
uimit. 

21 

Şi astfel Saladin luă de soţie pe aleasa 
inimii sale. 


Copiii şi mătuşa cea haină 


A FOST ODATĂ un împărat care avea 
doi feciori şi o fiică. Fiecare dintre cei trei 
avea în frunte câte o stea ce le sporea 
frumuseţea Şi strălucirea. Cum 
împărăteasa muri, împăratul, care îşi 
iubea nespus de mult copilaşii, îşi chemă 

la palat sora, cu gândul ca ea să le ţină 
loc acestora de mamă. Sora împăratului 
însă era plină de pizmă faţă de odraslele 
împărăteşti, căci voia ca numai ea să aibă 
trecere pe lângă fratele ei, împăratul. îşi 
bătu capul mătuşa, zi şi noapte, ce plan să 
urzească pentru a scăpa de nepoţii ei. în 
vreme ce împăratul lipsea de la palat, îi 
îndemnă pe copii să meargă cu ea la 
plimbare prin pădure. Când ajunseră în 
mijlocul unui desiş, mătuşa spuse copiilor: 

- Voi odihniţi-vă puţin aici, fără nici o 
frică, 
fiindcă eu vă voi păzi. 

Pe copii îi toropi îndată somnul. 
Atunci femeia plecă tiptil de lângă ei şi se 
întoarse la palat. Venind acasă, împăratul 
nu-şi mai găsi copiii. 

- Nu ştiu pe unde or fi dispărut, se 
prefăcu 
mirată sora lui. Nu i-am mai văzut de azi- 
dimineaţă. 

Pradă neliniştii, împăratul începu să-i 
caute pretutindeni, dar în zadar. Trimise 
chiar oşteni, puzderie, în căutarea lor, dar 
copiii nu erau de găsit nicăieri. Palatul se 
învălui în doliu greu, iar împăratul îşi purta 
durerea nepotolită prin odăile pustiite 
acum de glasuri cristaline de copii. Ce se 

întâmplase cu adevărat cu micuţii părăsiţi 
în inima pădurii? înainte de a se trezi, în 
preajma lor poposiseră trei zâne. Când îi 
văzură dormind tihniţi, fără să bănuiască 
primejdiile care îi aşteptau, zânelor li se 
făcu milă de ei. Prima dintre ele spuse: 

- Eu le voi dărui o gazelă care noaptea 
să-i păzească, iar ziua să-i hrănească. 

- Eu le voi dărui o pungă de aur, care 
să nu se isprăvească nicicând, glăsui a 
două zână. 

La rândul ei, cea de a treia vorbi: 

- Eu le voi dărui un inel care să 
alunge 
animalele de pradă. 

Trecură zilele, trecură anii şi copiii, 
ocrotiţi şi ajutaţi de darurile celor trei zâne, 
se făcură mari. i Gazela era nedespărţită de 
lângă ei, inelul îi apăra de lighioanele 
pădurii, iar punga cu aur le înlesnea viaţa. 

într-o bună zi, gazela le spuse: 

-Ați crescut mari, dragii mei. De acum 
puteţi să vă duceţi zilele singuri, fără 
sprijinul meu. Cumpăraţi-vă o casă la 
oraş, căci eu socot că mi-am sfârşit 
menirea. 

După ce îşi luară rămas-bun, nu fără 
mare amărăciune, de la gazelă, cei trei 
fraţi plecară în 

oraş, cumpărară o casă mare, peste drum 
de palatul împărătesc, fără să aibă însă 
habar că urmau să locuiască chiar în faţa 
palatului în care copilăriseră o vreme şi 
unde se afla părintele lor. Cea mai mare 
parte a timpului şi-o petreceau pe terasa 
mare, care dădea chiar spre palatul 
împărătesc. 

Odată, mătuşa lor, aflată pe unul din 
balcoanele palatului, îşi opri privirea 
asupra celor trei fraţi. Chipurile lor nu i se 
părură cu totul străine. Se uită la ei mai 
îndelung, cercetându-i cu atenţie. Când 
întrezări steaua pe care fiecare dintre ei o 
avea în frunte, fu sigură că sunt nepoţii ei. 
Inima începu să-i bată cu repeziciune. Din 
nou se căzni să găsească un mijloc pentru 
a scăpa de ei pe vecie. Bănuind că şi fata 
locuieşte cu fraţii ei, aşteptă până ce se 
încredința că aceştia plecaseră de acasă. 
Şi numaidecât se duse la casa cea de 
peste drum. 

- Am venit să-ţi mărturisesc bucuria 
mea că o tânără atât de frumoas* ca tine 
locuieşte într-o casă atât de minunat', şi 
totodată să te poftesc la petrecerea care 
se va ţine la palatul împărătesc, peste 
câteva zile. Te-aş povăţui însă să ceri 
fraţilor tăi să-ţi aducă apa vieţii şi, mai 

înainte de a veni la palat, să sorbi din ea, 
ca să devii cea mai frumoasă dintre cele 
aflate la petrecerea împărătească. 

Şi numai după ce fata îi făgădui că va 
face întocmai, plecă. 

Când fraţii fetei se întoarseră acasă, 
ea le ceru să-i aducă apa vieţii, care s-o 
facă cea mai frumoasă fată de la balul 
împărătesc. Nespus de mult o iubeau fraţii 
pe surioara lor. Nu se puteau nicicum 
împotrivi dorințelor ei. Aşa că purceseră 
îndată în căutarea apei. Pe drum, 
întâlnind un pustnic la gura unei peşteri, îl 
întrebară care era drumul care duce spre 
apa vieţii. 

- Cel de colo, le răspunse pustnicul, 
Şi le 
arătă unul dintre drumuri. 

Mai merseră flăcăii drum lung şi greu, 
până ce dădură de alt pustnic. îl întrebară 
şi pe el de drumul ce duce la apa vieţii. 
Pustnicul le arătă drumul, apoi le zise: 

- Fiţi cu băgare de seamă, voinicilor. 


Păzi- 
ţi-vă de balaurul cel negru, din grădina 
căruia aveţi 


să luaţi apa vieţii. La intrarea grădinii veţi 
vedea 

o foarfecă. De-o veţi găsi deschisă, intraţi 
în 

grădină şi luaţi apa vieţii din iazul ce se 
află chiar 
în mijlocul ei. Dacă însă foarfecă e închisă, 
să nu 

care cumva să intraţi, că va fi vai de voi. 
Nu veţi mai scăpa teferi. 

Merseră şi merseră fraţii până ce 
ajunseră, în sfârşit, la grădina mult 
căutată. 

Găsind foarfecă deschisă, intrară fără 
grijă şi se apropiară de iazul din mijloc, îşi 
umbplură ulcioarele cu apa vieţii, grăbindu- 
se să plece apoi la sora lor, căreia îi 
dădură cu dragoste, două ulcioare pline cu 
apa fermecată. Cum bău din ele, tânăra se 
făcu  neîntrecut de frumoasă, iar la 
petrecerea de la palat străluci, mai 
minunată decât toate fetele la un loc. în 
schimb, mătuşa cea pizmaşă, la gândul 
că planul urzit de ea nu izbutise, se umplu 
de venin. Neagră de supărare, purcese 
numaidecât să uneltească altceva, pentru 
ca să se descotorosească de nepoţii ei. 

în ziua următoare se duse iar la fată, 
tot după ce plecaseră fraţii ei de acasă. 

- leri seară, la palatul împărătesc, ai 
fost cea mai frumoasă, fata mea. Ai văzut 
acum că te sfătuiesc numai de bine, aşa-i? 
lată ce m-am mai gândit. Vrei să ai cel mai 
dulce glas din lume? o ademeni ea. 

- Cum nu, sigur că vreau, se grăbi 
fata să-i răspundă. Cum aş putea oare să 
dobândesc 

un asemenea glas? 

- Nimic mai uşor. Cere fraţilor tăi să-ţi 
aducă mărul cântecului din grădina 
fermecată şi mănâncă-l. Vei deveni 
neîntrecuta cântăreaţă a lumii. 

Când se întoarseră fraţii ei, fata le 
ceru să-i aducă mărul cântecului din 
grădina fermecată. Fratele mai mare, care 
o îndrăgea cel mai mult, plecă de îndată 
în căutarea lucrului râvnit de surioara lui. 
în drumul său dădu peste un pustnic, pe 
care îl întrebă cum putea ajunge la 
grădina fermecată. Pustnicul îi spuse pe 
unde să apuce, adăugând apoi: 

-Ai grijă, fiule, când intri în grădină, 
să nu scoţi o vorbă, orice ţi s-ar întâmpla. 

Flăcăul mulţumi din inimă şi îşi văzu 
mai departe de drum. După ce merse cale 
lungă, ajunse la un al doilea pustnic. îl 
întrebă şi pe el cât mai e de mers până la 
grădina fermecată, pe unde trebuia s-o ia, 
ca să ajungă mai repede. Pustnicul îi 
răspunse plin de bunăvoință, însă şi el a 
adăugat: 

-Ai grijă, fiule, când intri în grădină, 
să nu scoţi o vorbă, orice ţi s-ar întâmpla. 
îi mulţumi şi lui flăcăul, din toată 

inima, şi 

merse mai departe. Şi merse, şi merse, 
până ce se trezi în faţa grădinii fermecate. 
Intră în ea cu sfială şi se îndreptă spre 
mărul care parcă te îmbia. Culese câteva 
mere, când o pasăre se aşeză pe unul din 
meri şi-i grăi: 

- împăratul o va omori acum pe sora 
ta. 

- Eşti o mincinoasă, se aprinse 
flăcăul. Nici nu rosti bine cuvintele 
acestea, că 

flăcăul se şi prefăcu în stană de piatră. 

La casa lor, sora şi fratele mai mic îi 
aşteptau cu înfrigurare întoarcerea. Trecură 
mai multe zile pline de îngrijorări şi 
bănuieli cumplite. Până la urmă, cel de-al 
doilea frate nu mai avu răbdare să adaste 
cu mâinile în sân. Şi, deşi îi venea greu să- 
şi lase sora singură, porni în căutarea 
grădinii fermecate, ca să-şi găsească 
fratele şi să aducă mărul cântecului. Dădu 
şi el de primul pustnic, care îi arătă 
drumul, nu fără a-i da în grijă ca nu cumva 
să scoată vreo vorbă în grădina fermecată. 

Merse mai departe flăcăul şi ajunse 
la cel de-al doilea pustnic. Acesta îl 
îndrumă pe unde s-o ia şi îi spuse şi lui să 
nu grăiască nici o vorbă în grădina 
fermecată, orice s-ar întâmpla. Flăcăul îi 
mulţumi, merse mai departe, merse şi 
merse, până ajunse, în sfârşit, la grădina 
mult căutată. 

Cum intră, şi dădu de pomul care parcă-l 
îmbia, se duse să culeagă câteva mere, 
când o pasăre de pe o creangă - aceeaşi 
care-i vorbise şi fratelui mai mare - prinse 
a-i grăi: 

- Pe sora ta o va ucide împăratul. 

- Minţi! îi răspunse şi al doilea frate, 
dar nici nu rosti bine cuvintele acestea, că 
se şi prefăcu în stană de piatră. 

Rămasă singură în casa cea mare, 
fata aşteptă în zadar, zile în şir, 
întoarcerea celor doi fraţi ai săi. 
înspăimântată pentru soarta lor, hotărî să 
meargă ea însăşi să-i caute, să încerce, la 
nevoie, să-i izbăvească de relele abătute 
asupra lor. în calea sa dădu, ca şi fraţii ei, 
de cei doi pustnici, care o sfătuiră şi pe ea 
ca, odată aflată în grădină, să nu scoată 
un cuvânt, orice s-ar întâmpla. Fata le 
mulţumi şi merse mai departe, pe drumul 
arătat de ei, până ce ajunse la grădina 
fermecată. Păşi în ea şi începu să-şi caute 
cu înfrigurare fraţii în fiecare colţişor, fără 
însă să le poată da de urmă. întristată 
peste măsură, nu ştia ce să mai facă, 
încotro s-o mai apuce. Deodată, înaintea ei 
căzu o pană, colorată în toate culorile ce se 
pot întâlni pe pământul ăsta. Fata o ridică 
îngândurată şi mai rătăci prin grădină, 

grozav de neajutorată. Zări o stană de 
piatră, se sprijini de ea, cu gândul să mai 
chibzuiască şi puse pana deasupra. Cât ai 
clipi, în locul stanei de piatră se ivi fratele 
cel mare. Fata îl îmbrăţişa cu nespusă 
dragoste. 

- Pune pana deasupra stanei de colo, 
îi 
arătă el prin semne. 

Şi fata, făcând întocmai, putu să-şi 
îmbrăţişeze şi pe cel de-al doilea frate, 
ivit la fel de neaşteptat, în locul pietrei. 
Mare le fu bucuria celor trei fraţi! Culeseră 
mere şi le mâncară. Apoi ieşiră din 
grădină şi se întoarseră în ţinutul lor, 
cântând cu inima veselă, tot drumul. în 
apropierea casei lor, se întâmplă ca însuşi 
împăratul să treacă pe lângă ei. Auzindu-le 
vocile atât de frumoase, îi opri, vrând să 
le vorbească. Aşa desluşi pe fruntea lor 
stelele ~ însemnul propriilor săi copii, pe 
care-i credea pierduţi pentru totdeauna. 
Cobori de pe cal, îi sărută şi îi îmbrăţişa. 

- Voi sunteţi copiii mei, slăvit fie cerul 
care 
v-a adus din nou la mine! 

Copiii erau şi ei copleşiţi de fericire. 
Nu se mai simțeau singuri pe lume, 
aveau şi ei să se încălzească la dragostea 
părintească. întrebaţi cum de se 
pierduseră în acea zi urgisită, ei 


100 


povestiră împăratului tot răul pe care li-l 
făcuse mătuşa lor. La auzul nelegiuitei 
fapte, împăratul nu mai cunoscu îndurare. 
Purcese degrabă la palat, unde porunci 
câtorva oşteni ca femeia haină să fie dusă 
ea de astă dată şi părăsită în desişul 
întunecat al unei păduri încă neumblate de 
picior de om. Aşa se făcu dreptatea. lar 
împăratul cd tustrei copiii lui trăiră 
laolaltă, în fericire şi mulţumire. 


Cele trei trepte 


DEMULT DE TOT, întrun tinut 
îndepărtat, îşi duceau zilele în lipsuri şi 
nevoi un bărbat, o femeie şi fetiţa lor. 
Mama muri pe neaşteptate şi sărăcia se 
cuibări şi mai avan în căsuţa for. începu 
luna ramadanului!, când, după obicei, nu 
mâncau came, dar în fiecare casă se 
pregăteau mâncăruri mai alese pentru 
masa de seară. 

Fata veni la tatăl ei şi îi spuse: 


1 Ramadan - a noua lună a anului musulman: postul 
cel mare. 

- Uite, tătucă, vecinii noştri gătesc 
fiertură, pe când noi tot pâine şi două 
feliute de brânză avem pe masă. 

- Lasă, fata mea, o linişti omul, şi noi 
vom avea o mâncare caldă. 

A doua zi, însă, cina lor fu tot aceeaşi: 
două feliuţe de brânză şi două de pâine. în 
altă zi, fata îi zise tatălui ei: 

- Uite, tătucă, vecinii noştri gătesc 
bucate 
calde, rumenite în cuptor, pe când noi... 

Aşa trecură zilele până în apropierea 
bairamului. Oamenii  începură să se 
pregătească de sărbătoare. Fata din nou 
veni la tatăl ei şi-i spuse cu mâhnire în 
glas: 

- Uite, tătucă, vecinii noştri aduc 
alune şi covrigi cu susan, unt şi zahăr, iar 
la noi nici nu se simte că se încheie postul 
şi vine bairamul. 

- Nu te necăji, fata mea, îi răspunse 
tatăl, vom avea şi noi parte de bunătăţi. 

-Aşa îmi spui mereu, îl dojeni de data 
asta fata, dar până acum nu te-ai 
învrednicit să aduci altceva decât atâta 
cât să ne ţinem zilele. 

Plin de amărăciune, omul se ghemui 
într-un ungher, unde-şi plânse cu lacrimi 
de sânge neputinţa de a-şi hrăni singurul 
copil, deşi trudea 

pe la uşi străine de dimineaţă până seara. 
După multă chibzuială, plecă mai departe 
de satul său, cu gândul că va găsi ceva 
mai acătării de lucru şi se va întoarce acasă 
cu merinde mai îmbelşugate. Ce s-o fi 
întâmplat cu el pe drum nu se ştie. Atâta 
doar că fata îl aşteptă în zadar, căci tatăl 
ei nu se mai arătă niciodată. 

îngrijorată şi tristă îl adastă zi după zi 
pe cele trei trepte ale căsuţei, cu ochii 
aţintiţi asupra drumului. într-un târziu, 
doborâtă de plânset şi nelinişti, adormi. 
Când se trezi din somn era în plin bairam. 
De pe drum se auzeau tobe şi surle, copiii 
de seama ei se veseleau şi se jucau, 
bucurându-se fericiţi de sărbătoare. Din 
nou se aşternu pe plâns fata rămasă 
singură pe lume; vărsă lacrimi multe, 
multe, până adormi din nou. La fel se 
petrecură lucrurile şi a doua zi de bairam, 
într-a treia zi de sărbătoare, o încolţi o 
foame grozavă. 

- Nu-mi rămâne nimic altceva decât 
să mor de foame, îşi zise ea. Văd că de la 
oameni n-am nici o milă, n-am altceva de 
făcut decât să mă întind pe treptele astea 
- singurele mele prietene - şi să-mi aştept 
moartea. Dac-aţi avea vreo putere, ştiu că 
vouă, trepte de lemn, v-ar fi milă 

de mine şi mi-aţi da să mănânc, chit că 
sunteţi de lemn. 

Atunci, prin păienjenişul de lacrimi, 
desluşi înaintea ei o masă plină cu tot felul 
de mâncăruri gustoase. Fata se frecă la 
ochi, nevenindu-i să creadă că ceea ce 
vedea era aievea. Masa încărcată cu 
bunătăţi continua s-o îmbie. Gustă dintr-o 
mâncare şi spuse mulţumită: 

- Oh! Tare mai e bună! Apoi gustă şi 
din- 
tr-alta. Asta e şi mai bună! zise ea, 
bucuroasă. 

Şi tot gustând, vorbea cu treptele din 
faţa căsuţei, de parcă i-ar fi fost prietenii 
ei cei mai scumpi. Le cerea de mâncare 
ori de câte ori flămânzea, iar ele se 
grăbeau să-i îndeplinească dorinţa. Astfel 
trecură zilele lipsite de grija mâncării. 
Hainele de pe ea, şi înainte destul de 
ponosite, i se rupseră de tot. Ce se gândi 
fata, văzând cum curg zdrenţele de pe ea? 
Se duse la trepte şi le grăi: 

- Vă mulţumesc, treptelor, pentru tot 


ce 
mi-aţi dat până acum, dar aş mai avea 
nevoie Şi 


de câteva straie noi. 

Aşteptă puțin,  şi-apoi, când se 
întoarse în camera ei, găsi un cufăr nou- 
nouţ. îl desfăcu şi ce să vezi? Era plin 
doldora cu tot felul de 

veşminte frumoase, toate tocmai pe 
măsura ei. Căută o sfoară ca s-o întindă în 
odaie şi să-şi atârne pe ea hainele. „Ah, 
de-aş avea un dulap pentru haine, ar fi 
tare bine! gândi ea. Oare cele trei trepte 
ale mele n-ar putea să-mi dăruiască şi un 
dulap?" Cât ai clipi, un dulap, şi el nou- 
nouţ, se ivi lângă ea. Aşa mai trecură 
zilele. Căsuţa părintească, fără o mână de 
bărbat care s-o repare, se dărăpănă cu 
totul. încercă fata s-o mai dreagă, pe ici pe 
colo, dar n-avea nici forţa, nici priceperea 
trebuitoare. Pe când se necăjea de 
neputinţa ei, pe neaşteptate îi apăru 
înainte un bătrân. 

- Du-te de-aici, mergi la palatul tău, 
fata mea, că e gata pregătit pentru a te 
primi. El întrece în splendoare pe cel 
împărătesc. 

Uluită, fata se ridică şi, cum n-o lăsă 
inima să lase în părăsire cele trei trepte 
din scândură ale căsuţei, le desfăcu cu 
mâna ei şi le cară pe rând acolo unde o 
conduse moşneagul, care apoi se făcu 
nevăzut. Palatul întrecea orice închipuire. 
Nimic nu lipsea din el. Slujitori îmbrăcaţi în 
straie strălucitoare o aşteptau cuviincios la 
fiecare uşă. Fata cercetă noul ei lăcaş în 
toate ungherele lui şi nu se mai sătura 
privindu-i frumuseţea. 

Chiar lângă palatul acesta prea 
minunat se afla casa cadiului. într-o zi, la 
stăpâna casei se adunaseră, flecărind, 
cele mai alese femei din ţinut. Printre 
preafrumoasele musafire se afla însăşi 
împărăteasa, precum şi soţia vizirului. 
Femeile începură să vorbească despre 
noua vecină şi despre averea «i 
nemăsurată care parcă picase din senin. 
Se întrebau una pe alta care o fi adevărul 
adevărat despre fată şi minunatul ei 
palat, fără însă să-şi poată da un răspuns 
mulţumitor. Atunci hotărâră ca una dintre 
ele să meargă la palatul vecin, să afle din 
gura stăpânei acestuia taina avuţiei ei. 
Sorţii căzură pe nevasta mulftiului. Cum 
ajunse la uşa palatului, aceasta fu oprită 
de un rob negru care o întrebă ce dorea. 
Cum noua venită îi răspunse că doreşte 
să vorbească cu însăşi stăpâna palatului, 
robul chemă un slujitor, care s-o vestească 
pe aceasta că i-au sosit oaspeţi. 

Nu trecu mult şi slujitorul se întoarse, 
poftind musafira să-l urmeze. Până să 
străbată ei mulţimea de cămări ale 
palatului, în faţa fetei se ivi din nou 
moşneagul, căruia îi datora aşezarea ei în 
mândrul palat. El îi grăi aşa: 

- Ai grijă, fata mea, va veni acum 

soţia 

muftiului să te întrebe care este taina 
bogăției tale. Tu să nu-i spui altceva decât 
că o ai prin îndurarea cerului. De te 
iscodeşte mai straşnic, spune-i aşa: „Nu-ţi 
voi dezvălui taina până nu baţi în toba 
asta". Apoi bătrânul pieri. Când, condusă 
de slujitor, intră în încăpere soția 
muftiului, fata o întâmpină cu căldură, 
urându-i bun venit şi cinstind-o cu 
zaharicalele cele mai alese. 

- Eşti căsătorită, tânără stăpână a 
palatului? 
o întrebă musafira. 

-Nu. 
- Te-a cerut cineva de nevastă şi ca 
să te înduplece ţi-a ridicat palatul în care 
stai? 
- Nicidecum. 

~ Ai dat cumva peste o 

comoară? -Nu. 
- Dar atunci, îşi pierdu răbdarea soţia 
muftiului, de unde ţi-a picat o bogăţie atât 
de nemaipomenită? 
- Din cer. 
- Dar orice lucru pământesc are şi un 
temei pământesc. Spune-mi care-i temeiul 
bogăției tale? Nu se poate să nu-l ştii. 
- îl ştiu, dar nu ţi-l voi împărtăşi decât 
dacă iei toba asta şi baţi puţin în ea. 


107 


Musafira râse stingherită. 

- Mi-e cam ruşine să bat toba, nu.e o 
îndeletnicire vrednică pentru o femeie ca 
mine, 
şi apoi, nici nu mă prea pricep s-o fac cum 
trebuie. 

Dar de hatârul tău n-am să mă 
împotrivesc, voi 
cânta puţin. 

Cum luă toba şi începu să bată în ea, 
şi porni spre uşă, părăsind palatul fără nici 
o vorbă, fără măcar să-şi ia rămas-bun. 
Intră în casa cadiului şi pătrunse în salonul 
de oaspeţi, bătând întruna din tobă. Aici 
prietenele, care o aşteptaseră cu 
nerăbdare, încercară să afle ce se 
întâmplase, dar ea părea că nu aude 
nimic din ceea ce i se spune, continuând 
să bată neobosit în lobă. 

Atunci femeile se gândiră să trimită 
pe soţia cadiului ca să afle adevărul. Nu 
trecu mult şi aceasta se întoarse în mână 
cu un flaut la care cânta cu străşnicie. 

încercară prietenele ei să afle ce se 
petrecuse, dar femeia cânta întruna, de 
parcă nici nu le auzea, ca şi nevasta 
mulftiului care, şi ea, bătea fără oprire în 
tobă. Soţia vizirului îşi pierdu răbdarea: 

- Eu sunt soţie de vizir şi este cu 
neputinţă 
ca fata să îndrăznească a face cu mine ce-a 
făcut 

cu soţia mulftiului şi cu cea a cadiului. 

Şi se duse şi ea. Dar, spre mirarea 
tuturor, şi soţia vizirului se întoarse după 
puţin timp ţinând în mână o tamburină pe 
care o mişca necontenit, cu toată forţa de 
care era în stare. 

Mânioasă foarte de atâta 
îndrăzneală, împărăteasa luă hotărârea să 
se ducă chiar ea, de astă dată, fiind sigură 
că fata nu va cuteza să se poarte cu ea 
cum se purtase cu celelalte. Dar curând se 
întoarse şi ea chiuind fără întrerupere. Ca 
la un semn nevăzut, toate femeile prinseră 
să chiuie, să cânte la flaut şi să bată toba 
şi tamburina, fără o clipă de răgaz. Lumea 
se strânse buluc în juru-le, dar lor nici că 
le păsa, cântau vesele, cu inima uşoară. 
Aşa o ţinură până căzu noaptea. La ora 
cinei, împăratul află ce se petrece. Foc de 
mânios, se arătă neînduplecat, gata să 
taie capul aceleia care a făcut una ca asta 
împărătesei şi prietenelor ei. în palatul 
fetei, bătrânul răsări din nou lângă ea şi o 
vesti: 

- împăratul va trimite după tine. Vrea 
să-ţi taie capul. Tu să n-ai frică, să spui 
împăratului povestea ta, de-a fir-a-păr, 
fără să uiţi nimic şi fără să adaugi nimic, 
căci el te va ierta. Eu, de-acum, mă duc 
pentru totdeauna. Nu mai am la 

ce să te ajut. Dar înainte de a mă despărţi 
de tine pentru totdeauna, ţine paharul ăsta 
cu apă. Dacă împăratul îţi va cere să le 
redai celor patru femei starea lor firească, 
tu stropeşte-le pe rând cu apa din acest 
pahar, dar, bagă bine de seamă, numai 
după ce împăratul îţi va făgădui deplina sa 
iertare. 

Abia sfârşi de vorbit bătrânul şi la 
palat sosi trimisul împăratului. El îi ceru 
fetei să se înfăţişeze degrabă înaintea 
măriei sale. Ascultătoare, fata se îmbrăcă 
şi merse la împărat. îl găsi amarnic de 
încruntat şi cu o căutătură întunecată, ce 
nu prevestea nimic bun. Fata se aşeză 
netulburată şi aşteptă. împăratul o întrebă 
pentru ce săvârşise atâta necwviinţă cu 
soţia lui, împărăteasa, şi cu bunele ei 
prietene. Atunci ea îşi depănă povestea 
vieţii, de când tatăl ei plecase fără a se 
mai întoarce vreodată şi până dobândise 
palatul, li vorbi cum apăruse bătrânul ei 
sprijinitor, cum o povăţuise el să se 
poarte cu femeile venite s-o iscodească. îi 
mai spuse despre paharul pe care i-l 
dăduse bătrânul şi despre sfatul acestuia 
de a-i povesti împăratului tot ce' a ce 
trăise de când venise pe lume, fără nici o 
înf oritură şi fără a trece cu vederea nici 
cel mai mic amănunt. 

- Eu ar fi trebuit să-ţi tai capul pentru 

purtarea ta fără seamâăn de nechibzuită, 
dar acum te iert şi te las în viaţă. Redă 
însă femeilor firea lor obişnuită şi scapă- 
le de o asemenea ruşine! 

Se făcuse noapte târziu. întors acasă, 
cadiul nu putu să intre de atâta lume 
adunată în jurul femeilor ce cântau şi 
chiuiau de mama focului. Cu greu 
străbătu şi fata prin mulţime, pătrunse în 
casa cadiului, unde stropi femeile cu 
apă din paharul dăruit de moşneag. Pe 
dată, ca trezite din somn, ele aruncară 
pline de nedumerire toba, flautul şi 
tamburina. 

împărătesa încetă să mai chiuie şi 
să mai joace. Toate se întoarseră acasă şi- 
şi reluară viaţa lor obişnuită. Când, după 
o vreme, se întâmplă de muri soţia 
cadiului, acesta se căsători cu vecina sa, 
fata săracă de altădată. Ei trăiră în 
bogăţie, fericire şi pace. 


POVEŞTI INDIENE 


Crocodilul şi maimuța 


CÂNDVA, DEMULT, chiar pe ţărmul 
oceanului, creştea un bananier. An de an, 
crengile lui se umpleau de fructe mari şi 
frumoase. în bananierul acela îşi ducea 
traiul o maimuţă. 

într-o zi, din ocean ieşi un crocodil 
uriaş, care se întinse pe nisipul cald, drept 
sub copac. Văzându-l, maimuta îi spuse: 

- Te poftesc să fii oaspetele meu, 
crocodilule! Gustă din bananele mele. Nu 
există în lumea toată fructe atât de dulci. 

Şi pe loc rupse câteva dintre cele 
mai frumoase banane şi le aruncă 
crocodilului. Acestuia bananele îi plăceau 
foarte mult. Mancă de îndată vreo câteva 
şi păstră două pe care i le duse soaţei 
sale. 

Soaţa crocodilului mancă bananele şi 
se gândi: „Dacă toată viaţa ei maimuța se 
hrăneşte 

cu fructe atât de dulci, înseamnă că şi ea 
trebuie să fie foarte dulce şi gustoasă. ŞI, 
desigur, nimic nu poate fi mai dulce ca 
inima de maimuţă". Aşa chibzui ea şi îi 
spuse crocodilului: 

- Să-mi aduci inima maimuţei. Dacă 
n-o 
aduci, să piei din ochii mei pentru 
totdeauna! 

Oricât a  stăruit  crocodilul s-o 
îmbuneze, ea nu se lăsă înduplecată. N-a 
avut crocodilul încotro, şi a plecat să 
aducă inima maimuţei. 

De cum se apropie de țărm, maimuța 
îl întâmpină ca pe un vechi prieten. îl 
ospăta cu banane şi-l întrebă dacă soaţei 
sale i-au plăcut bananele. 

- îţi mulţumesc, maimuţoi îi răspunse 
crocodilul. Soaţa mea n-a mâncat de când 
e ea ceva mai bun ca bananele tale. lar 
acum doreşte să vii la noi, în ospeţie. 

- Cum aş putea, oare, să vin în 
ospeţie? se minună maimuța. Voi trăiţi în 
apă, departe de țărm, iar eu îmi petrec 
toată viaţa în copaci. 

- Nu-i nici un necaz, îi răspunse 
crocodilul. Aşază-te pe spinarea mea ş| te 
duc eu până la casa noastră. Ai să vezi că 
acolo e un adevărat palat, poţi merge 
oriunde vei vrea, poţi sta unde ţi-o plăcea. 

Maimuţa se gândi puţin şi se învoi să 
plece. Culese pentru soaţa crocodilului cele 
mai coapte banane, se aşeză pe spinarea 
crocodilului şi porniră împreună pe apele 
oceanului. 

După ce se depărtară binişor de 
țărm, crocodilul începu să râdă. 

- De ce râzi? întrebă maimuta. 

- Mă bucur de  şiretenia mea! 
răspunse crocodilul. Soaţa mea are poftă 
să mănânce inimă de maimuţă. Mă 
temeam că n-am să te pot prinde niciodată 
şi, când colo, te-ai vârât singură în gura 
mea. Ha-ha-ha! 

Maimuţa se sperie. Ţărmul rămăsese 
departe, de înotat nu ştia să înoate. Ce 
era de făcut? Fusese prinsă în capcană. 
Mai apoi se gândi însă: „Numai proştii se 
miră cât sunt ei de deştepţi şi de şireţi". Şi 
se hotărî să-l păcălească pe crocodil. 

- O, bietul meu crocodil! se vaită 
maimuța. O, ce milă mi-e de tine! O, ce-ai 
să păţeşti tu de la soaţa ta! De ce nu mi- 
ai spus din timp? 

- Ce tot vorbeşti acolo? întrebă 
crocodilul neliniştit. Ce s-a întâmplat? 

- S-a întâmplat, răspunse maimuta, 
că mi-am lăsat inima în vârful 
bananierului. Pentru 

că mi-am zis în sinea mea: „De ce s-o iau 
cu mine? Dacă se udă?" Aşa că mi-am 
lăsat inima mea cea dulce în copac. Of, 
of, ce-ai să-i spui soaţei tale? 

Crocodilul se întrista: 

- Ce pot face eu acum? 

Maimuta îi răspunse: 

- Mi-e milă de tine. Hai, fie, întoarce- 
te la 
țărm. O să-mi iau inima.şi voi merge apoi 
în 
ospeţie la nevasta ta. 

Bucuros nevoie mare, crocodilul luă 
calea înapoi. Curând ajunse la țărm. 
Maimuţa sări din spatele crocodilului şi, 
cât ai clipi, se caţără în bananier. 

Aşteptă ce aşteptă crocodilul cel 
prost, apoi începu s-o cheme în gura mare 
pe maimuţă. Ea şedea fără nici o grijă în 
copac şi râdea pe înfundate. 

- Dacă vrei să mănânci inimă de 
maimuţă, strigă ea în cele din urmă, 
trebuie mai întâi să găseşti o maimuţă 
fără cap! 

- Bine, spuse crocodilul, dacă aşa 
stau lucrurile, am să caut. 

Şi porni la drum. 

Dar nici până în zilele noastre n-a 

reuşit 

crocodilul să găsească o maimuţă mai 
proastă decât el. 


Mătuşa leopardului 


ÎNTÂMPLAREA ACEASTA s-a petrecut 
cu mult, mult timp în urmă, pe când luna 
se abătuse din calea ei şi se apropiase de 
soare. Se făcuse atât de cald, încât toate 
animalele de pe lună, ca să nu le 
pârjolească dogoarea, săriră care încotro 
apucă. 

Şi iată că atunci, cu o bufnitură 
puternică, se prăvăli din lună pe pământ 
leopardul. Bufnitura făcu să se cutremure 
pământul,"să se clatine munţii şi pădurile. 
lar leopardul scoase un asemenea răget, 
încât toate animalele şi păsările pădurilor 
se înfiorară de spaimă. 

Leopardul căzuse într-un câmp 
întins. Lumina puternică a soarelui îl orbi 
de-a dreptul: nu vedea nimic în jurul său şi 
răgea fără contenire. Noroc că tocmai 
atunci se apropia o pisică. 

- Ţine-ţi firea, prietene, îi spuse ea 
leopardului şi ia aminte: s-ar putea să 
vină aici 
niscaiva oameni, şi atunci s-a zis cu tine! 

Leopardul întrebă: 

- Cine eşti tu? 

- Eu sunt mătuşa ta, deşi tu nu mă 
cunoşti, îi răspunse pisica. Semănăm 
foarte mult. E adevărat, eu sunt mult mai 
mică, dar cu nimic mai prejos decât tine. 
lar acum, pentru că eşti orbit de atâta 
lumină, ţine-te cu dinţii de coada mea şi 
urmează-mă. Ai grijă, însă, nu cumva să 
mă muşti! 

Leopardul făcu întocmai şi porni pe 
urma pisicii. Ea îl conduse în jungla cea 
umbroasă. De cum scăpă de lumina 
puternică din câmpie, leopardul începu 
iarăşi să vadă bine; se uita la pisică şi 
exclamă uimit: 

- Oho! Nu ştiam că eşti atât de 

mititică! 

Pisica îi aruncă o privire furioasă şi 

începu 
să-l ocărască. Leopardul trebui să rabde 
ocările, pentru că aici, pe pământ, toate 
erau noi pentru el şi trebuia să înveţe 
totul de la capăt, sub îndrumarea mătuşii 
lui, pisica. 

în scurt timp, pisica îl învăţă pe 
tânărul leopard foarte multe lucruri, încât 
leopardul ieşea 

acum la vânătoare fără ajutorul ei. 

într-o zi, pisica stătea tolănită la 
umbra unui copac şi se odihnea. Leopardul 
se apropie de ea şi o întrebă: 

- Mătuşico, tu chiar m-ai învăţat tot 
ce trebuie, sau a mai rămas ceva ce eu 
nu ştiu? 

- Da, răspunse pisica, te-am învăţat 
tot ce ştiu eu însămi. Ce-ai mai vrea? 

Leopardul privi neîncrezător la pisică 
şi spuse: 

- Nu cumva mă minţi, mătuşico? 
- De ce te-aş minţi, prostule? îi 
răspunse pisica. 

„Dacă ştiu totul, mătuşica nu-mi mai 
e de nici un folos, aşa că pot s-o 
mănânc", gândi leopardul. 

Şi se repezi furios la pisică. într-o clipă 
însă ea sări în copac. 

Când pisica era căţărată tocmai în 
vârful copacului, leopardul îşi ridică botul 
spre ea şi spuse: 

- Mătuşico, pe mine nu m-ai învăţat 
să mă 
caţăr în copac! 

Pisica zâmbi şi grăi astfel: 

- Nesocotitule! Din capul locului am 

văzut 

cu cine am de-a face. Dacă te-aş fi învăţat 
să te caţeri în copac, astăzi m-ai fi 
mâncat. 


Elefantul şi berbecul 


LA POALELE UNUI MUNTE, sub 
veghea copacilor, trăiau odată un elefant 
şi un berbec. Vieţuisera în bună înţelegere 
până într-o zi când prinseră să se 
împăuneze care din ei doi mănâncă mai 
mult. Elefantul privi la berbec din înaltul 
staturii lui şi spuse: 

- Uite ce mare sunt eu: bineînţeles 
că eu 
mănânc mai mult. 

Berbecul mormăia cu încăpățânare: 

- Ba eu mănânc mai mult, ba eu 
mănânc 
mai mult, ba eu mănânc mai mult! 

S-au certat cât s-au certat, până au 
căzut la învoială să se ia la întrecere şi să 
se dovedească astfel care din ei doi 
mănâncă cel mai mult. 

Elefantul apucă degrabă cu trompa 
sa lungă: iarbă, frunze căzute, ramuri, le 
adună toate 

în snopuri mari şi le îndesă în burta-i 
uriaşă. 

Berbecul, ai fi zis că şi el se grăbeşte 
să mănânce cât mai mult; alerga de colo- 
colo şi rupea din fugă vârful ierbii. Apoi se 
dădu de-o parte, pe un teren pietros, fără 
pic de verdeață, se caţără pe un bolovan 
mare şi începu să-şi rumege mâncarea. 

După ce mancă toată iarba şi toate 
crengile pe care le găsise în preajmă, 
elefantul se apropie de berbec. Elefantul 
îşi burduşise aşa de tare pântecul cu 
iarbă, încât abia îşi mai ţâra picioarele. 
Văzând că berbecul stă lungit pe bolovan 
şi mestecă mereu, îl întrebă: 

- Ce mănânci? 

Berbecul răspunse: 

- Nu vezi? Am mâncat toată iarba 


din jur, 
acum mănânc pietroiul ăsta, iar apoi am 
să te 


mănânc pe tine. 

Speriat, elefantul căzu pe gânduri. 
„Dacă berbecul a mâncat toată iarba din 
jur şi mai poate mânca şi pietroiul ăsta 
mare, să ştii că mă mănâncă şi pe mine." 

Se sperie şi o luă la fugă, iar 
berbecul continuă să-şi rumege iarba. 


Fatima şi dervişul 


TRĂIA ODATĂ în oraşul Caşmir un 
derviş! viclean. Adunase în jurul său tineri 
învăţăcei, care se învârteau pe lângă casa 
lui, întrecându-se care mai de care să-l 
laude. Ei le spuneau tuturor că învățătorul 
lor e un adevărat sfânt înţelept. 

Mulţi dintre oamenii sărmani credeau 
toate acestea şi veneau la derviş să-i 
ceară sfatul. Pentru fiecare sfat, însă, 
bieţii de ei trebuiau să-i aducă fel de fel 
de daruri, aşa încât vicleanul derviş se 
îmbogăţea văzând cu ochii. 

Şi iată că într-o zi sosi la el un ţăran 
sărac. «Se înclină smerit şi, cu ochii plini de 
lacrimi, spuse: 

- Ajută-mă, o, dervişule! Am o fiică, o 
fată 
frumoasă de nespus şi nu ştiu ce să fac cu 
ea: 
ca soaţă n-o ia nimeni - cine să se uite la 
fiica 
unui sărăntoc? Ajută-mă să aflu ce soartă 
e) 
aşteaptă. învaţă-mă ce să fac pentru ea? 

Dervişul se prefăcu a cugeta adânc, 
apoi rosti: 

- Du-te acasă, fătul meu, şi fii fără 
grijă. Mă 
voi ruga pentru fiica ta, iar mâine eu 
însumi voi 


1 Derviş - monah pribeag, trăind din pomeni. 

veni la tine. Pregăteşte-te să mă primeşti 
cum se cuvine. 

A doua zi de dimineaţă, ţăranul, abia 
trezit din somn, îşi aruncă ochii în curte 
şi-l văzu pe derviş. De îndată, toţi ai casei 
prinseră să alerge de colo-colo, să 
forfotească, fiecare dorind să-l întâmpine 
cât mai bine pe înaltul oaspete. Doar nu 
era puţin fucru - însuşi dervişul se 
milostivise să le calce pragul! O cinste 
nemaiîntâlnită pentru un om sărman! 

Nevasta  scutură repede de praf 
scoarţa cea veche şi o aşternu afară, la 
umbră. Fiii mai mici aduseră din grădină 
cele mai pârguite poame şi le puseră 
lângă derviş. lar frumoasa Fatima pregăti 
ea însăşi o băutură răcoritoare şi şerbet, 
pentru ca oaspetele să-şi astâmpere 
setea. Şi, pe când dervişul şedea la 
umbră şi se ospăta, Fatima zbura ca o 
pasăre din casă în grădină, servindu-l cu 
mare sârg. 

Dervişul mancă şi bău pe săturate şi 
fu atât de mulţumit de bucatele Fatimei, de 
sprinteneala şi dibăcia ei, încât chibzui în 
sinea sa s-o facă roabă în casa lui. „O să 
mă slujească pe mine, îşi zise el. Ce altă 
soartă poate aştepta fata unui sărântoc?" 

Dar de cum aduse vorba despre 
asta, ţăranul începu să dea din mâini, de 
parcă se ferea de o viespe: 

- Nu şi nu! O fi ea săracă Fatima 


mea, dar 
roabă nu va fi. Nici eu nu voiesc, şi nici 
ea n-ar 


cădea la asemenea învoială. Nu şi nu! 

Dervişul se înfurie. „Bine, se gândi 
el. Las' că vă păcălesc eu." 

Se prefăcu atunci că se roagă, apoi îi 
spuse ţăranului: 

- Ascultă, fiule! Am avut un vis şi în 


vis am 
văzut soarta fiicei tale. Trebuie să 
meştereşti O 
ladă mare, trainică, s-o aşezi pe Fatima în 
ea, Şi 
să-i dai drumul pe râu în jos. Valurile 
râului sfânt 
îţi vor duce fata spre fericire. Cel care o 
va găsi 
pe Fatima va fi stăpânul ei, soarta ei. 
Țăranul crezu în vorbele 


dervişului, îi mulţumi, îi dete un darşi-l 
petrecu până acasă cu mare smerenie. 
- îţi mulţumesc, dervişule, spuse 


el la 
despărţire. Chiar mâine seară voi 
îndeplini 


întocmai tot ce mi-ai poruncit. 
îndată ce ţăranul plecă, dervişul 
bătu din palme şi îşi chemă învăţăceii. 
- Feţii mef, le spuse el, am avut un vis 
ciudat. 


12 

Mâine, după asfinţitul soarelui, va pluti pe 
râu o ladă mare în care se află un duh rău. 
Voi trebuie să scoateţi lada pe mal şi să o 
aduceţi la mine. Eu mă voi închide în casă 
cu duhul cel râu şi-l voi sili ca prin 
descântece, rugăciune şi biciuire să-l 
prefac într-o roabă supusă, care să mă 
slujească numai pe mine şi să nu mai 
pricinuiască nimănui vreun rău. Va trebui 
ca, în timpul acesta, voi să staţi în jurul 
casei, să bateţi în gong şi în tobe şi să 
cântaţi cât mai tare. Şi oricât ar striga 
duhul cel rău şi orice-arface, să nu luaţi 
seama la nimic. Cântaţi rugăciuni, bateţi 
gongul şi tobele. 

între timp, ţăranul cam credul din 
fire, fără să bănuiască vreo uneltire, 
îndeplini întocmai ce îi spusese dervişul: îşi 
luă rămas bun de la Fatima, o aşeză într-o 
ladă mare şi trainică, închise capacul şi-i 
zăvori cu lacătul, apoi îi dădu drumul pe 
râu. Lada pomi să plutească la vale, 
legănată de valuri, 

în acelaşi timp, la asfinţitul soarelui, 
dervişul le spuse învăţăceilor săi: 

- E timpul, feţii mei! Daţi fuga cât mai 
repede la pod, dincolo de pădurice! Pe 
acolo seara nu-i nici ţipenie de om şi 
nimeni nu vă va sta piedică să trageţi lada 
la mal. Aveţi grijă însă: nu cumva 

să ridicaţi capacul! Altminteri duhul cel rău 
va sări la voi şi vă va ucide. 

învăţăceii se  înclinară smerit şi 
porniră la drum. Străbătură oraşul şi 
ajunseră pe poteca din pădure. Aici îşi 
iuţiră pasul. Se grăbeau ca nu cumva să le 
scape lada. Când, deodată, îl zăriră venind 
către dânşii pe tânărul vânător Misher, 
însoţit de câinii lui. Şi avea Misher nişte 
zăvozi mari şi fioroşi, ca nişte tigri. 

-Aoleu! ţipară învăţăceii dervişului. 
Ţine-ţi câinii, tâlharule! Altfel ne vor face 
bucăţi-bucăţi. 

Vânătorul Misher izbucni în râs: 

- Şi, mă rog, unde vă grăbiţi aşa? La 
ceasul acesta târziu, alergaţi prin pădure 
parcă aţi fi o haită de şacali. Mai bine am 
face un foc, am sta, mi-aţi povesti ce mai 
e nou şi mi-aţi ura apoi vânătoare 
bogată... 

- Aoleo, nu ne abate din drum! 
strigară  învăţăceii  dervişului. Pe râu 
pluteşte o ladă, iar în ladă e un duh rău, 
trebuie negreşit să pescuim lada şi s-o 
ducem dervişului. Cheamă-ţi mai repede 
dulăii! Nu ne mai ţine din drum, 
împeliţatule! 

- Bine, şacalilor, ştergeţi-o! Câinii mei 
nu vă vor face nici un rău, spuse râzând 
Misher. 

lar în sinea lui îşi zise: „Ce duh din 
ladă o mai fi născocit hoţomanul bătrân? 
Trebuie să văd chiar eu cu ochii mei". Şi, 
îndată ce învăţăceii dervişului dispărură 
după cotitură, Misher o luă la goană, nu 
ocolit, pe potecă, ci de-a dreptul prin 
pădure, până la râu. 

Ajuns la țărm, Misher văzu că într- 
adevăr pe râu plutea o ladă mare. Din ladă 
se auzea un plâns încetişor, cu suspine. 
Vânătorul se aruncă în apă, apucă lada şi o 
aduse la țărm. Făcu repede un foc. bun, 
căci începuse să se întunece, şi la lumina 
flăcărilor se puse să desfacă lacătul. 
Suspinele din ladă încetară. în cele din 
urmă, Misher săltă capacul şi rămase mut 
de uimire. în ladă se afla o fată nespus de 
frumoasă, cu un chip strălucitor ca o lună 
plină. 

m Misher scoase fata din ladă, o aşeză 
lângă foc şi pomi s-o iscodească: 
- Cine eşti? De unde eşti? Cum ai 
ajuns să fii închisă în lada asta? 
- Mă cheamă Fatima, r?'?punse fata. 
Tatăl meu e ţăran. M-a închis în lad . şi mi-a 
dat drumul pe râu în jos, sfătuit de derviş. 
Mai mult nu mai ştiu nimic. L-am auzit însă 
pe dei viş spunând aşa: „Cel ce o va găsi 
va fi stăpânul şi soarta ei". 

Tare s-a mai bucurat vânătorul cel 
tânăr auzind-o. Păi cum? O fată atât de 
frumoasă nu mai găseai în toată lumea! îşi 
aminti însă de derviş şi se făcu foc de 
supărare: „Deci asta pusese la cale hoţul 
bătrân! Ei, las' că vezi tu pe dracul... 
Spunea că în ladă e un duh rău? Va avea 
parte chiar de el!" 

Misher şi-a chemat cel mai rău şi mai 
fioros câine, l-a băgat în ladă, a încuiat-o 
la loc şi a împins lada în râu. lar el s-a 
aşezat lângă Fatima şi i-a vorbit cu 
blândeţe: 

- Nu te teme de mine, frumoasa 
mea! Dervişul a vrut să te înşele, să te 
facă roaba lui. Dară nu el, ci eu te-am 
găsit. Eu îţi voi fi însă prieten credincios, 
nu stăpân. 

lar Fatima, auzind vorbele tânărului, 
îi zâmbi. 

în timpul acela, învăţăceii dervişului 
ajunseră lângă pod şi se puseră pe 
aşteptat. în sfârşit, văzură o ladă plutind 
pe valuri. Din ladă se auzeau nişte urlete 
atât de înfiorătoare, încât fură cuprinşi de 
groază. Era limpede că acolo se afla un 
duh rău. 

învăţăceii  dervişului  începură să 
cânte rugăciuni, să bată în tobe, apoi 
aruncară o funie 

şi traseră lada pe pod. „Duhul cel rău" din 
ladă urla şi se zbătea din toate puterile. 
învăţăceii luară iute lada în spinare şi se 
grăbiră să o ducă dervişului. N-avea decât 
să îmblânzească el un asemenea duh 
fioros! 

Aduseră lada în casadervişului, o 
puseră jos şi traseră cu urechea: „Duhul cel 
rău" amuţise: nu mai urla şi nici nu se 
mai  zbătea.  învăţăceii dădură să-i 
povestească dervişului cum se petrecuse 
treaba, dar el nu stătu să-i asculte. 

- leşiţi! strigă el. Afară! Mă răfuiesc 
eu cu duhul ăsta! Daţi-mi biciul! Plecaţi şi 
ţineţi minte: oricât ar striga, oricât s-ar 
preface, nu-l băgaţi în seamă. Cântaţi 
rugăciuni şi bateţi cât mai tare în gong şi 
în tobe. Aşa trebuie. 

învăţăceii s-au înclinat, au părăsit 
casa, au închis pe dinafară toate uşile şi 
geamurile, aşa cum le-a poruncit 
dervişul, şi s-au pus pe rugăciuni. 

lar dervişul, de cum rămase singur, 
se apropie de ladă cu biciul în mână: „Ei, 
gândi el, acum ţi-oi tălmăci eu cu biciuşca 
asta, uite, ce soartă i se hărăzeşte unei 
fetişcane de ţăran! Scot eu încăpăţânarea 
din tine!" 

De îndată însă ce deschise capacul, 

zăvodul 

cel fioros sări din ladă şi-şi încleşta dinţii în 
derviş. Dervişul urla, cuprins de groază, se 
tăvălea pe jos. Se repezi la uşă, dar uşa era 
încuiată. începu s-o zgâlţâie şi să bată cu 
putere, nu-i răspunse nimeni. Din casă se 
auzeau trosnete, bufnituri, urlete, răgete. 
Dar învăţăceii dervişului îşi vedeau de 
cântările lor şi băteau din ce în ce mai tare 
în gong şi în tobe. Păi, dacă însuşi dervişul 
le poruncise astfel! 

Cântară ei şi se rugară până aproape 
de zori, când îi răpuse somnul. lar 
dimineaţa, când se treziră, ce le văzură 
ochii? Una dintre ferestre fusese spartă, iar 
dinspre casă se vedeau nişte urme de 
parcă ar fi trecut în fugă un câine uriaş, 
învăţăceii se uitară pe geam. în mijlocul 
încăperii, lângă lada goală, dervişul zăcea 
mort. 

învăţăceii se uitară unul la altul şi îşi 
spuseră: „Se vede treaba că duhul cel rău 
a fost mai puternic şi l-a biruit pe dervişul 
nostru. N-ai ce-i face, şi pace bună". 

Mai zăboviră un timp, chibzuiră ce şi 
cum şi se răspândiră care încotro. 

în acelaşi ceas al zorilor, tânărul 
vânător Misher sosi la casa ţăranului cel 
sărac. Frumoasa Fatima păşea alături de 
el. Câinii uriași ai lui 

Misher săreau în jurul fetei şi-i lingeau 
mâinile. lar frumoasa Fatima zâmbea 
fericită. 


Graurul şi bobul de mazăre 


A FOST ODATĂ un graur. într-o zi, el 
găsi un bob de mazăre, îl duse la moară şi- 
| sparse în două. Graurul luă o jumătate de 
bob, dar cealaltă jumătate rămase 
înţepenită între pietrele morii. Oricât â 
încercat graurul s-o scoată de acolo, nu 


reuşi. 

Se duse la morar: 

- Morarule, morarule! Dărâmă 
moara şi 
scoate dintre pietre mazărea mea. 
Altminteri, eu 


ce-am să mănânc? Cum am să-mi duc 
zilele? 
Cum am să zbor în ţări îndepărtate? 
Morarul îi răspunse: 
- Mare lucru un bob de mazăre! Doar 
n-o 
să-mi dărâm moara pentru atâta lucru, la 
şter 
ge-o de aici! 
Graurul zbură până la palatul rajahului 
şi se plânse: 

- Rajahule, rajahule! Pedepseşte-l pe 
morar, căci nu vrea să dărâme moara, nu 
vrea să scoată de acolo mazărea mea. Eu 
ce-am să mănânc? Cum am să-mi duc 
zilele? Cum am să zbor în ţări îndepărtate? 
- Graur prost ce eşti! spuse rajahul. 
Piei din ochii mei! Doar n-o să-l pedepsesc 
pe morar pentru un pic de mazăre! 

Graurul zbură la răni, soţia rajahului: 

- Răni, răni! Roagă-l pe rajah să-l 
pedepsească pe morar: morarul nu vrea 
să 
dărâme moara, nu vrea să scoată dintre 
pietre 
mazărea mea. Eu ce-am să mănânc? Cum 
am 
să-mi duc zilele? Cum am să zbor în ţări 
îndepărtate? 

Răni răspunse: 

- Mare lucru puţină mazăre! Doar n- 
am 
să-l supăr pe rajah pentru un pic de 
mazăre! 

Zbură graurul la şarpe şi-l rugă: 

- Şarpe, şarpe! Muşc-o pe răni: răni nu 
vrea 
să-l roage pe rajah, rajahul nu vrea să-l 
pedepsească pe morar, morarul nu vrea 
să 
dărâme moara, ca să scoată de acolo 
mazărea 
mea. Eu ce-am să mănânc? Cum am să- 
mi duc 
zilele? Cum am să zbor în ţări 
îndepărtate? 

Şarpele îi răspunse graurului: 
- Ce spui, frate? la te uită ce-mi cere! 


Mare 
lucru un bob de mazăre! Doar n-o s-o 
muşc pe 


răni pentru un pic de mazăre! 
Graurul zbură la băț: 
- Băţule, bățule! Bate-l pe şarpe: nu 


vrea 
s-o muşte pe răni, răni nu vrea să-l roage 
pe rajah, 


rajahul nu vrea să-l pedepsească pe 
morar, 
morarul nu vrea să dărâme moara, să 


scoată 

mazărea mea. Eu ce-am să mănânc? 
Cum am 
să-mi duc zilele? Cum am să zbor în ţări 
îndepărtate? 


Băţul răspunse: 
-Asta-i bună! Doar n-o să mă apuc să-l bat 
pe şarpe pentru un pic de mazăre! 
Graurul zbură la foc: 
- Focule, focule! Arde băţul: băţul nu 
vrea să bată şarpele, şarpele nu vrea s-o 
muşte pe răni, răni nu vrea să-l roage pe 
rajah, rajahul nu vrea să-l pedepsească pe 
morar, morarul nu vrea să dărâme moara, 
să scoată mazărea mea. Eu ce-am să 
mănânc? Cum am să-mi duc zilele? Cum 
am să zbor în ţări îndepărtate? 
- Nu, n-am să ard băţul pentru un 
strop de mazăre, răspunse focul. 

Graurul zbură până la mare: 

- Mare, mare! Stinge focul: focul nu 
vrea să 
ardă băţul, băţul nu vrea să bată şarpele, 
şarpele 
nu vrea s-o muşte pe răni, răni nu vrea să-l 
roage 
pe rajah, rajahul nu vrea să-l 
pedepsească pe 
morar, morarul nu vrea să dărâme moara, 
să 
scoată dintre pietre mazărea mea. Eu ce- 


am să 
mănânc? Cum am să-mi duc zilele? Cum 
am să 


zbor în ţări îndepărtate? 
Marea îi răspunse graurului: -Ah, graurule, 
graurule! Ce-mi ceri tu? Cum o să sting 
focul pentru un pic de mazăre? Graurul 
părăsi marea şi zbură la elefant: 

- Elefantule, elefantule! Soarbe apa 


mării: 
marea nu vrea să stingă focul, focul nu 
vrea să 


ardă băţul, băţul nu vrea să bată şarpele, 
şarpele 

nu vrea s-o muşte pe răni, răni nu vrea să-l 
roage 

pe rajah, rajahul nu vrea să-l pedepsească 
pe 

morar, morarul nu vrea să dărâme moara, 
să 

scoată mazărea mea. Eu ce-am să mănânc? 
Cum 

am să-mi duc zilele? Cum am să zbor în 
ţări 

îndepărtate? 

Elefantul se răsti mânios: 

- Piei din ochii mei! Doar nu-ți 
închipui că 
am să sec marea pentru un bob de 
mazăre! 

Graurul zbură la liană şi se rugă de 

ea: 
a Liană, liană! Tu eşti atât de 
puternică, încât poţi cuprinde şi înfăşură 
chiar şi cel mai mare copac, şi el nu va 
mai avea scăpare. înfăşoară-i elefantului 
picioarele şi trompa şi  sugrumă-l: 
elefantul nu vrea să sece marea, marea nu 
vrea să stingă focul, focul nu vrea să ardă 
băţul, băţul nu vrea să bată şarpele, 
şarpele nu vrea s-o muşte pe răni, răni nu 
vrea sâ-l roage pe rajah, rajahul nu vrea 
să-l pedepsească pe morar, morarul nu 
vrea să dărâme moara, să scoată 
mazărea mea. Eu ce-am să mănânc? Cum 
am să-mi duc zilele? Cum am să zbor în 
tări îndepărtate? 
- Cinstite graur, îmi pare rău, dar nu- 
ţi pot îndeplini rugămintea. Auzi acolo, 
pentru un bob de mazăre! 

Graurul zbură la şoricel: 

- Şoricelule, şoricelule, du-te şi roade 
liana, 
liana nu vrea să sugrume elefantul, 


elefantul nu 
vrea să sece marea, marea nu vrea să 
stingă 


focul, focul nu vrea să ardă băţul, băţul nu 
vrea 
să bată şarpele, şarpele nu vrea s-o 


muşte pe 
răni, răni nu vrea să-l roage pe rajah, 
rajahul nu 


vrea sa-l pedepsească pe morar, morarul 
nu vrea 

să dărâme moara, să scoată mazărea 
mea. Eu ce-am să mănânc? Cum am să- 
mi duc zilele? Cum am să zbor în ţări 
îndepărtate? Şoricelul răspunse: 

- Ce tot spui acolo, graure? Nici 
vorbă ca pentru o biată mazăre să rod 
liana! 

- Bine! O să-ţi pară râu, spuse 
graurul şi zbură la pisică. 

S-a nimerit ca pisicii să-i fie foame. 
Cum a auzit de şoricel, au prins a-i sclipi 
ochii. 

- Să mergem, să mergem cât mai 


repede! 
îl îndemnă pisica pe graur şi plecară 
amândoi la 
şoricel. 


De cum îi văzu şoricelul pe pisică şi pe 
graur, se cutremură de spaimă şi spuse: 

- Pisică, pisică, nu mă mânca! Alerg 
să rod 
liana! 

Când liana îi văzu pe graur şi pe 
şoricel, venind la ea, începu să tremure şi 
să se roage: 

- Şoricelule, şoricelule, să nu mă rozi! 
Alerg 
să sugrum elefantul! 

Elefantul îi zări de departe pe graur 
şi pe liană şi zbieră tare: 

- Liană, liană, să nu te agăţi de 
picioarele 
mele! Merg îndată să înghit marea! 

Marea îl zări pe elefant, care păşea în 
urma graurului şi începu să vuiască: 

- Elefantule, elefantule, să nu-mi bei 
apa! 

Am să sting chiar acum focul! 

Focul îl zări pe graur, văzu şi marea şi 
începu să se tânguie: 

- Mare, mare, nu-mi stinge flacăra! 
Mă duc 
sa ard băţul! 

Băţul îl văzu pe graur sosind 
împreună cu focul şi strigă: 

- Focule, focule, nu mă arde! Am să-l 
cotonogesc pe şarpe! 

Şarpele, văzând băţul, şuieră: 

- Băţule, băţule, nu mă bate, nu mă 
bate! 

Am s-o muşc pe răni. 

lar răni, văzând fiorosul şarpe, se 

rugă: 

- Şarpe, şarpe, nu mă muşca, nu mă 
muşca! 

Am să-l rog pe rajah. 

Şi răni îl rugă pe rajah să-l 
pedepsească pe morar. 

Rajahul îl chemă la sine pe morar şi-i 
porunci să dărâme moara şi să scoată 
dintre pietrele ei mazărea. 

- Dacă n-o dărâmi, spuse rajahul, te 
voi 
pedepsi foarte aspru. 

- O, rajahule, nu mă pedepsi, voi 
îndeplini întocmai porunca ta! spuse 
morarul. 

Se duse de îndată, dărâmă moara şi 
scoase dintre pietrele ei jumătatea de bob 
de mazăre. 

După ce-şi redobândi mazărea, 
graurul îşi luă zborul spre mare, iar de 
acolo spre ţările îndepărtate, unde era 
rostul lui să-şi aducă puii pe lume. 


Papagalul cel înţelept 


UN NEGUSTOR ţinea de multă 
vreme, închis înîr-o colivie, un papagal. 

într-o zi, negustorul se hotărî să 
plece în Benga! după cumpărături. înainte 
de plecare, îi chemă fa sine pe toţi ai 
casei şi le spuse: 

- Eu plec. Spuneţi-mi ce daruri vreţi 
să vâ aduc din Bengal? 

Fiecare dintre ei spuse ce anume ar 
dori să primească, iar negustorul făgădui 
să /e împlinească întocmai toate voiie. 
Apoi îşi luă 

rămas-bun de la ai săi, dar când să iasă 
pe uşă se răzgândi şi se apropie de colivia 
papagalului!'. -Ţie ce să-ţi aduc? îl întrebă 
negustorul pe papagal. 
- Mulțumită ţie eu nu duc lipsă de 
nimic, răspunse papagalul, şi totuşi am să- 
ţi fac şi eu o rugăminte. lar de crezi că poţi 
să mi-o îndeplineşti, ţi-o spun în'dată. 
- Ce dorință ai? întrebă negustorul, 
zâmbind. Dacă stă în puteriie mele, mă voi 
strădui să ţi-o îndeplinesc. 

Atunci papagalul spuse: 

- în Bengal, nu departe de oraşul în 


care 
mergi tu după cumpărături, este un 
câmp. în 


mijlocul lui e un copac mare în care îşi au 
cuiburile 

o mulţime de papagali. Te rog, du-te până 
la 

copacul acela şi spune-le papagalilor din 


partea 

mea  „salam"!. Apoi vorbeşte-le astfel: 
„Papagalul 

meu, care stă în colivie, mă roagă să vă 
spun că 
voi zburaţi liberi prin păduri şi grădini şi 
nu vă 
gândiţi la cei obidiţi. Aveţi inimi de piatră. 
lar atunci 


când arareori vă abateţi din zbor deasupra 
celor 

captivi, abia dacă priviţi o clipă spre ei şi 
plecaţi 

mai departe în drumul vostru. Dacă nu ne 
veţi 


1 Salam - salut. 

ajuta, vom muri între gratiile coliviilor 
noastre". Ei vor trebui să-ţi răspundă, iar 
tu să-mi aduci răspunsul lor. în felul acesta 
îmi faci un mare bine. 

- Am să-ţi îndeplinesc dorinţa, îi 
răspunse 
negustorul. 

Odată ajuns în Bengal, negustorul 
cumpără toate mărfurile de care avea 
nevoie şi, înainte de a porni spre casă, se 
duse în câmpul de care-i  vorbise 
papagalul. Privi cu luare-aminte şi văzu un 
copac mare de tot şi foarte bătrân, pe 
ramurile căruia era aşezat un stol de 
papagali. Negustorul se pomi să strige: 

- Ei, papagalilor! Papagalul meu vă 
transmite prin mine „salam". 

Apoi rosti mesajul papagalului său şi 
aşteptă răspunsul. Dar n-apucă să termine, 
că, unul după altul, papagalii căzură morţi 
la pământ. Negustorul se minună. „Desigur, 
se gândi el, papagalii aceştia au fost 
cândva prietenii cei mai apropiaţi ai 
papagalului meu. Cum au auzit de el, au şi 
murit." 

Privi îndelung la papagalii morţi, apoi 
se întoarse în oraş şi porni spre casă. 

Ajuns cu bine între ai săi, le împărţi 
tuturor darurile aduse, fiecăruia ce şi-a 
dorit. Numai papagalului n-avea cum să-i 
dea răspunsul cerut 

şi, cum se temea să-i aducă vestea morţii 
prietenilor iui, nu-i spuse nimic, 

Papagalui aşteptă un timp şi, în cele 
din urmă, întrebă: 
- Stăpâne, ai uitat oare să le spui 
„salam", prietenilor mei? De ce nu-mi spui 
care a fost răspunsul lor? 
- Ba /e-am spus „salam" din partea 
ta, răspunse negustorul, dar n-am primit 
nici un răspuns. 

Mâhnit peste măsură, papagalul 

spuse: 

- Povesteşte-mi tot ce-ai văzut acolo. 

Şi aşa, negustorul fu nevoit să 
povestească în ce fel s-au petrecut 
lucrurile. 

- Am ajuns In câmpul de care rni-ai 


vorbit. 

Am zărit copacul în care stăteau 
papagali. Dar 
abia am apucat să îe spun ce m-ai rugat 
tu Şi, 
dintre ramuri, rând pe rând, au căzut cu 
toţii morţi 
ia pământ, iată de ce nu ţi-am putut aduce 
nici un 
răspuns. 


Cum termină negustorul de grăit 
toate acestea, papagalul se clătină şi căzu 
mort, de pe «egănuşul său. pe fundul 
coliviei, 

Negustorului i se strânse inima de 
mila papagalului şi se gândi: „N-ar fi 
trebuit să-i 

povestesc de moartea prietenilor iui". 
Luă papagalul de picioruşe şi-! 
azvârli pe 
geam. Mai privi un timp la ef, adânc 
îndurerat de 
moartea iui. 
Papagalul îşi întinse însă aripile şi îşi 
luă 
zborul! Zbura... spre libertate! 
Negustorul pricepu atunci că 
papagalii cei 
liberi nu muriseră, se prefăcuseră doar a fi 
morţi, 
învăţându-i în felul acesta pe prietenul ior 
captiv 
ce trebuie să facă pentru a-şi dobândi 
libertatea. 

